cyanic-selkie/wikianc huggingface dataset:
പാപം ചെയ്യാത്തവർ കല്ലെറിയട്ടെ
കഥാസംഗ്രഹം
സമ്പന്നരും ധനികരുമെന്ന് തോന്നിപ്പിക്കുന്ന രണ്ട് ക്രിസ്ത്യൻ കുടുംബങ്ങൾ തമ്മിലുള്ള ചർച്ചകളോടെയാണ് പാപം ചെയ്യാത്തവർ കല്ലെറിയട്ടെ എന്ന സിനിമ ആരംഭിക്കുന്നത്. പശ്ചാത്തലത്തിലുള്ള സംഭാഷണങ്ങൾ‌ വിവാഹം ഉറപ്പിക്കുകയും സ്ത്രീധനം എന്ന വിഷയത്തിലേക്ക് നീങ്ങുന്നതായും വ്യക്തമാക്കുന്നു. യു.എസിലെ ഗൂഗിളിൽ ഒരു ജോലി നേടിയിട്ടുണ്ടെന്ന് പറയപ്പെടുന്ന രോഹൻ എന്ന വ്യക്തി ലിൻഡയെ വിവാഹം കഴിക്കാൻ ഒരുങ്ങുകയാണ്. ഇവരുടെ കുടുംബങ്ങൾ വിവാഹം തീരുമാനിച്ചിട്ടുണ്ട്. ലിൻഡയുടെ മാതാപിതാക്കൾ സ്ത്രീധനമായി 10 കോടി രൂപ വാഗ്ദാനം ചെയ്തു. വിവാഹത്തിന് മുമ്പ് ലിൻഡയുമായി ആശയവിനിമയം നടത്തുന്നതിൽ നിന്ന് വരന്റെ കുടുംബം രോഹനെ വിലക്കുന്നതിനാൽ ദമ്പതികൾ തമ്മിൽ കണ്ടുമുട്ടുന്നില്ല. രോഹന്റെ സഹോദരൻ റോയ് സാമ്പത്തിക പ്രതിസന്ധിയിലായതിനാൽ വിവാഹത്തെ അതിനു പരിഹാരമായി കാണുന്നു. എന്നാൽ വിവാഹനിശ്ചയ ദിനത്തിൽ രണ്ട് കുടുംബങ്ങളും ചില രഹസ്യങ്ങൾ കണ്ടെത്തുമ്പോൾ കാര്യങ്ങൾ കൂടുതൽ വഷളാകുന്നു.
സംഗീതം
ചിത്രത്തിലെ ഗാനങ്ങൾക്ക് സംഗീതം പ്രശാന്ത് പിള്ളയും, പശ്ചാത്തല സംഗീതം ഡോൺ വിൻസെന്റുമാണ് നിർവ്വഹിച്ചത്.
റിലീസ്
2020 ഫെബ്രുവരി 21 നാണ് ചിത്രം റിലീസ് ചെയ്തത്. പ്രൈം വീഡിയോയിൽ ഇത് സ്‌ട്രീം ചെയ്‌തിരുന്നു.
പുറത്തേക്കുള്ള കണ്ണികൾ
വർഗ്ഗം:ഇന്ത്യൻ ഹാസ്യ ചലച്ചിത്രങ്ങൾ വർഗ്ഗം:2020-ൽ പുറത്തിറങ്ങിയ മലയാളചലച്ചിത്രങ്ങൾ
ക്രിസ്ത്യൻ വാൽഡ്‌വോഗൽ
ജീവിതരേഖ
1971 ൽ അമേരിക്കയിൽ ഓസ്റ്റിനിൽ ജനിച്ചു. സ്വിറ്റ്‌സർലൻഡിലെ സൂറിച്ച് കേന്ദ്രീകരിച്ചു പ്രവർത്തിക്കുന്നു.
കൊച്ചി-മുസ്സിരിസ് ബിനാലെ 2014 ൽ
'ദ എർത്ത് ടേൺസ് വിതൗട്ട് മീ' എന്ന ഇൻസ്റ്റലേഷൻ കൊച്ചി-മുസ്സിരിസ് ബിനാലെയുടെ രണ്ടാം പതിപ്പിൽ അവതരിപ്പിച്ചിരുന്നു. താനില്ലാതെ കറങ്ങുന്ന ഭൂമിയെ പകർത്താനുള്ള ശ്രമമാണ് ഈ ഇൻസ്റ്റലേഷനിൽ നടത്തിയത്. 2010 മാർച്ച് 17 നാണ് ഇതിനായുള്ള യാത്രയിൽ വാൽഡ്ഫോഗൽ ഏർപ്പെട്ടത്. ഭൂമിയുടെ കിഴക്കോട്ടുള്ള ചലനത്തെ റദ്ദാക്കുന്നതിന്, അതേ വേഗതയിൽ ഒരു എയർക്രാഫ്റ്റിൽ പടിഞ്ഞാറിനെ ലക്ഷ്യമാക്കി പറക്കാൻ ഫോഗൽ തീരുമാനിച്ചു. സ്വിസ് എയർഫോഴ്സിന്റെ സൂപ്പർസോണിക് വിമാത്തിൽ മണിക്കൂറിൽ 1158 കിലോമീറ്റർ വേഗത്തിലായിരുന്നു സഞ്ചാരം. അദ്ദേഹത്തിന്റെ രാജ്യത്തെ ഭൂമിയുടെ കറക്കത്തിന്റെ വേഗതയാണിത്. അതേ വേഗതയിൽ ഒപ്പം സഞ്ചരിക്കുമ്പോൾ ഭൂമി കറങ്ങാതാകുന്നു. സ്വിസ് എയർഫോഴ്സിലെ അക്രോബാറ്റിക്സ് സംഘത്തിലെ പട്രൌളി സൂസേയുടെ നേതൃത്വത്തിലുള്ള സംഘവും പ്രകാശത്തേക്കാൾ വേഗതയിൽ ഈ ജെറ്റ് പറത്തിയ ഡാനി ഹൊയ്സ്ളിയേയുമുൾപ്പെടെ ഏതാണ്ട് നാൽപതു പേർ ഈ പദ്ധതിക്കു വേണ്ടി പ്രവർത്തിച്ചിട്ടുണ്ട്. സൗരയൂഥത്തിന്റെ കേന്ദ്രമായ സൂര്യനെ ഈ വിന്യാസത്തിനായുള്ള യാത്രയിൽ ചിത്രീകരിക്കുന്നതിന് വിമാനത്തിന്റെ കോക്പിറ്റിനെ ഒരു പിൻഹോൾ ക്യാമറയായി ഉപയോഗിക്കുകയാണ് വാൽഡ്ഫോഗൽ ചെയ്തത്. ഓരോ ഡിഗ്രി രേഖാംശങ്ങളും നാലു മിനിട്ട് സമയത്തിനു തുല്യമായതിനാലാണ് വീഡിയോക്ക് അത്രയും സമയദൈർഘ്യം സ്വീകരിച്ചിരിക്കുന്നത്. ലഘുചിത്രം|റീസന്റ്‌ലി, ദി നോൺ ഫ്ളാറ്റ് എർത്ത് പാരാഡിം പ്രതിഷ്ഠാപനം കാണുന്നയാൾ രണ്ട് വെളിച്ചപേടകങ്ങളിലെ ബിംബങ്ങൾകൊണ്ടാണ് കൊച്ചി-മുസ്സിരിസ് ബിനാലെയിലെ വാൽഡ്ഫോഗലിന്റെ പ്രദർശം തുടങ്ങുന്നത്. ഭൂമിയുടെ ചലനം കൊണ്ട് മങ്ങിപ്പോയ നക്ഷത്രങ്ങളെ വെളിപ്പെടുത്തുന്ന സാധാരണ ക്യാമറ ഉപയോഗിച്ചെടുത്ത ചിത്രങ്ങളാണ് 'എർത്ത്സ്റ്റിൽ'. വാനനിരീക്ഷകർ ഉപയോഗിക്കുന്നതും ഭൂമിയുടെ ചലം റദ്ദാക്കുന്നതുമായ ക്യാമറ ഉപയോഗിച്ചെടുത്ത നക്ഷത്രങ്ങളുടെ വ്യക്തമായ ചിത്രമാണ് 'സ്റ്റാർസ്റ്റിൽ'. കൃത്യമായ ഒരിടത്തു നിന്നുള്ള സൂര്യന്റെ പ്രതിബിംബവും ഇതോടൊപ്പം പ്രദർശിപ്പിച്ചിട്ടുണ്ട്. ഇതിനു പുറമെ 'റീസന്റ്‌ലി, ദി നോൺ ഫ്ളാറ്റ് എർത്ത് പാരാഡിം' എന്നു പേരിട്ടിരിക്കുന്ന ഒരു സൃഷ്ടിയും അദ്ദേഹം പ്രദർശിപ്പിച്ചിരുന്നു. സ്ഥല കേന്ദ്രീകൃതമായ ഒരു പ്രതിഷ്ഠാപനമാണിത്.
പുറം കണ്ണികൾ
വർഗ്ഗം:വാസ്തുശില്പികൾ വർഗ്ഗം:സ്വിസ് കലാകാരന്മാർ വർഗ്ഗം:1971-ൽ ജനിച്ചവർ
വില്യം ഗോഡ്വിൻ
ഇംഗ്ലീഷ് എഴുത്തുകാരനും തത്വചിന്തകനും നോവലിസ്റ്റുമായിരുന്നു വില്യം ഗോഡ്വിൻ. ആധുനിക അരാജകവാദത്തിന്റെ ഉപജ്ഞാതാവായി കരുതപ്പെടുന്നു.
വർഗ്ഗം:1756-ൽ ജനിച്ചവർ വർഗ്ഗം:1836-ൽ മരിച്ചവർ
വർഗ്ഗം:മാർച്ച് 3-ന് ജനിച്ചവർ വർഗ്ഗം:ഏപ്രിൽ 7-ന് മരിച്ചവർ വർഗ്ഗം:ഇംഗ്ലീഷ് തത്ത്വചിന്തകർ വർഗ്ഗം:ഇംഗ്ലീഷ് നോവലെഴുത്തുകാർ വർഗ്ഗം:ഇംഗ്ലീഷ് പത്രപ്രവർത്തകർ
ഹാന്റ്ബോൾ
രണ്ടു ടീമുകൾ ഏഴു കളിക്കാരെ വീതം ഇറക്കി കളിക്കുന്ന ഒരു ടീം കളിയാണ് ഹാൻഡ്‌ബോൾ. കൈകൾ ഉപയോഗിച്ച് പാസ് ചെയ്ത് എതിർ ടീമിന്റെ ഗോൾ പോസ്റ്റ് ലക്ഷ്യമാക്കി എറിയുന്ന കളിയാണിത്. ഒരു ഗോൾ കീപ്പറും ആറ് ഔട്ട്ഫീൽഡ് കളിക്കാുമാണ് ഓരോ ടീമിലും ഉണ്ടാവുക. ടീം ഹാൻഡ്‌ബോൾ, ഒളിമ്പിക് ഹാൻഡ്‌ബോൾ, യൂറോപ്യൻ ഹാൻഡ്‌ബോൾ, യൂറോപ്യൻ ടീം ഹാൻഡ്‌ബോൾ, ബോർഡൻ ബോൾ എന്നീ പേരുകളിലും ഇത് അറിയപ്പെടുന്നുണ്ട്.' ഒരു സാധാരണ ഹാൻഡ്‌ബോൾ മത്സരം രണ്ടു തവണയായി 30 മിനിറ്റ് നേരമാണ് കളിക്കുക. ഇതിൽ ഏറ്റവും കൂടുതൽ ഗോളുകൾ നേടുന്ന ടീം വിജയികളാവും. 40 മീറ്റർ നീളവും(131അടി) 20 മീറ്റർ(66അടി) വീതിയുമുള്ള കോർട്ടാണ് ആധുനിക ഹാൻഡ്‌ബോൾ കളിക്കാൻ ഉപയോഗിക്കുന്നത്. 19ആം നൂറ്റാണ്ടിന്റെ അവസാനം വടക്കൻ യൂറോപ്പിലും ജർമ്മനിയിലുമാണ് ഈ കളി ക്രോഡീകരിച്ചത്. ഹാൻഡ്‌ബോളിന്റെ ആധുനിക നിയമങ്ങൾ പ്രസിദ്ധീകരിച്ചത് 1917ൽ ജർമ്മിനിയിൽ ആണ്. പിന്നീട് പല മാറ്റങ്ങൾ വരുത്തി. 1925ലാണ് ഈ നിയമങ്ങൾ അനുസരിച്ചുള്ള ആദ്യപുരുഷ ഹാൻഡ്‌ബോൾ അന്താരാഷ്ട്ര മത്സരം നടന്നത്. വനിതകളുടേത് 1930ലും 1936ലെ ബെർലിൻ ഒളിമ്പിക്‌സിലാണ് ആദ്യ ഔട്ട്‌ഡോർ ഹാൻഡ്‌ബോൾ ഒളിമ്പിക് മത്സരം അരങ്ങേറിയത്. 1972ലെ മ്യൂണിച്ച് ഒളിമ്പിക്‌സിലാണ് ഇൻഡോർ ഇനത്തിൽ ആദ്യമായി ഹാൻഡ്‌ബോൾ ഒളിമ്പിക് മത്സരം നടന്നത്. 1976ലെ ഒളിമ്പിക്‌സിലാണ് ആദ്യമായി വനിതാ ഹാൻഡ്‌ബോൾ ഉൾപ്പെടുത്തിയത്.
തിരുവനന്തപുരം -1 നിയമസഭാമണ്ഡലം
1957 മുതൽ കേരളത്തിൽ നിലവിലുണ്ടായിരുന്ന ഒരു നിയമസഭാമണ്ഡലമാണ് തിരുവനന്തപുരം -1 നിയമസഭാമണ്ഡലം. ഇപ്പോൾ നിലവിൽ ഇല്ല.1977ൽ ഈ മണ്ഡലം തിരുവനന്തപുരം വെസ്റ്റ് എന്ന് നാമകരണം ചെയ്യപ്പെട്ടു
ഹാന്റ്ബോൾ
1946ൽ ഇന്റർനാഷണൽ ഹാൻഡ്‌ബോൾ ഫെഡറേഷൻ രൂപീകരിച്ചു. യൂറോപ്പിലാണ് ഹാൻഡ്‌ബോൾ ഏറെ പ്രചാരമുള്ളത്.
തിരുവനന്തപുരം -1 നിയമസഭാമണ്ഡലം
അവലംബം
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ വർഗ്ഗം:1977-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
ഹാന്റ്ബോൾ
ഉൽപ്പത്തിയും വികസനവും
പുരാതന റോമിൽ ഹാൻഡ്‌ബോളിന്റെ പുരാതന രൂപമായ എക്‌സ്പ്ലുസിം ലുഡെറെ എന്ന ഒരു കളി സ്ത്രീകൾ കളിച്ചതായി തെളിവുകൾ ഉണ്ട്. മധ്യാകല ഫ്രാൻസിൽ ഹാൻഡ്‌ബോൾ പോലുള്ള കളികൾ നടന്നതിനും രേഖകൾ ഉണ്ട്. മധ്യാകാല ഘട്ടത്തിൽ ഗ്രീൻലാൻഡിലെ തദ്ദേശീയ ജനത ഹാൻഡ്‌ബോളിന് സമാനമായ കളികളിൽ ഏർപ്പെട്ടിരുന്നു.
അവലംബം
വർഗ്ഗം:കായികം
ഞായപ്പിള്ളി
കേരളത്തിലെ എറണാകുളം ജില്ലയിലെ കുട്ടമ്പുഴ ഗ്രാമപഞ്ചായത്തിലെ ഒരു ഗ്രാമമാണ് ഞായപ്പിള്ളി. ഭൂതത്താൻ കെട്ട് അണക്കെട്ടിന്റെ സംഭരണപ്രദേശത്ത് വന്നുചേരുന്ന പെരിയാറിന്റെ ഒരു കൈവഴിയിൽ തട്ടേക്കാട് പക്ഷിസങ്കേതത്തോട് ചേർന്നാണ് ഞായപ്പിള്ളി സ്ഥിതി ചെയ്യുന്നത്.
എത്തിച്ചേരാനുള്ള വഴി
റോഡ് വഴി - തട്ടേക്കാടിനും കുട്ടമ്പുഴയ്ക്കും ഇടയിലായി.
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം)
കോട്ടാങ്ങൽ ദേവി ക്ഷേത്രം
പത്തനംതിട്ട ജില്ലയിലെ ചുങ്കപ്പാറ എന്ന പട്ടണത്തിന് അടുത്ത് കോട്ടാങ്ങൽ ഗ്രാമത്തിൽ സ്ഥിതി ചെയ്യുന്ന പ്രശസ്തമായ ഭദ്രകാളി ക്ഷേത്രം ആണ് കോട്ടാങ്ങൽ ഭഗവതി ക്ഷേത്രം. പ്രശസ്തമായ കോട്ടാങ്ങൽ പടയണി നടക്കുന്നത് കോട്ടാങ്ങൽ ഭഗവതി ക്ഷേത്രത്തിൽ ആണ്. അതുകൊണ്ട് തന്നെ കോട്ടാങ്ങൽ ഭഗവതി ക്ഷേത്രം വളരെ പ്രശസ്തമാണ്.
എത്തിച്ചേരാനുള്ള മാർഗങ്ങൾ
ചുങ്കപ്പാറ ടൗൺ ക്ഷേത്രത്തിൽ നിന്നും വെറും 2 കിലോമീറ്റർ അകലെ ആണ്. കൊച്ചി, തിരുവനന്തപുരം , കൊട്ടാരക്കര , പത്തനംതിട്ട , തിരുവല്ല , കോട്ടയം , അടൂർ , കോഴിക്കോട് , കണ്ണൂർ , പാലാ , ചെങ്ങന്നൂർ അടക്കമുള്ള കേരളത്തിലെ പ്രമുഖ നഗരങ്ങളിൽ നിന്ന് ചുങ്കപ്പാറയാലേക്ക് ബസ്സ് സർവീസ് ലഭ്യമാണ്. ചുങ്കപ്പാറയിൽ നിന്ന് 10 മിനിറ്റ് ഇടവേളകളിൽ ക്ഷേത്രത്തിലേക്ക് ബസ്സ് സൗകര്യം ലഭ്യമാണ്. തിരുവല്ല റെയിൽവേ സ്റ്റേഷൻ ക്ഷേത്രത്തിൽ നിന്നും 28 കിലോമീറ്റർ അകലെയാണ്. 100 കിലോമീറ്റർ അകലെയുള്ള കൊച്ചി അന്താരാഷ്ട്ര വിമാനത്താവളം ആണ് ഏറ്റവും അടുത്ത വിമാനത്താവളം
വർഗ്ഗം:പത്തനംതിട്ട ജില്ലയിലെ ക്ഷേത്രങ്ങൾ
പൊടാല കൊട്ടാരം
പൊടാലക പർവ്വതത്തിന്റെ പേരാണ് ഈ കൊട്ടാരത്തിന് നൽകിയിട്ടുള്ളത്. ബോധിസത്വനായ അവലോകി‌തേശ്വരന്റെ വാസസ്ഥലമാണ് ഇതെന്നാണ് കരുതപ്പെടുന്ന്ത്. അഞ്ചാമത്തെ ദലായ് ലാമയാണ് 1645-ൽ ഇതിന്റെ പണിയാരംഭിച്ചത്. അദ്ദേഹത്തിന്റെ ആത്മീയോപദേഷ്ടാക്കളിൽ ഒരാളായ കോൺചോങ് ചോഫെൽ (1646-ൽ മരണം) ഭരണകേന്ദ്രം എന്ന നിലയ്ക്ക് ഈ സ്ഥലം കൊട്ടാരം നിർമ്മിക്കാൻ ഉത്തമമാണെന്ന് ചൂണ്ടിക്കാട്ടിയതിനാലാണ് ഇവിടം നിർമ്മാണത്തിനായി തിരഞ്ഞെടുത്തത്. ലാസയിലെ പഴയ നഗരത്തിലെ ദ്രേപങ് മൊണാസ്റ്ററിയുടെയും സെറ മൊണാസ്റ്ററിയുടേയും മദ്ധ്യത്തിലായാണ് ഇതിന്റെ സ്ഥാനം. ഈ സ്ഥലത്ത് പണ്ടുണ്ടായിരുന്ന വെള്ള കൊട്ടാരം എന്നോ ചുവന്ന കൊട്ടാരം എന്നോ അറിയപ്പെട്ടിരുന്ന ഒരു കെട്ടിടത്തിന്റെ അവശിഷ്ടങ്ങൾക്ക് മുകളിലാകാം ഒരുപക്ഷേ ഈ കെട്ടിടം പണിയപ്പെട്ടത്. പഴയ കെട്ടിടം 637-ൽ സോങ്ട്സാൻ ഗാമ്പോ നിർമിച്ചതാണ്.
കിഴക്കു പടിഞ്ഞാറ് ദിശയിൽ 400 മീറ്ററും തെക്ക് വടക്ക് ദിശയിൽ 350 മീറ്ററുമാണ് കെട്ടിടത്തിന്റെ ആകെ വലിപ്പം. 3 മീറ്റർ കനമുള്ള (അടിസ്ഥാനം 5 മീറ്റർ) ചെരിവുള്ള ഭിത്തികളാണ് കെട്ടിടത്തിനുള്ളത്. അടിസ്ഥാനത്തിൽ ഉരുക്കിയ ചെമ്പ് നിറച്ചിട്ടുണ്ട്. ഭൂകമ്പങ്ങളിൽ നിന്നും സംരക്ഷണം നൽകുവാനാണ് ഇത് ചെയ്തത്. പതിമൂന്ന് നിലകളിലായി 1,000-ലധികം മുറികളും 10,000 പൂജാസ്ഥല‌ങ്ങളും ഏകദേശം 200,000 പ്രതിമകളുമുള്ള കെട്ടിടം 117 മീറ്റർ ഉയരമുള്ളതാണ്. മാർപോ റി എന്ന കുന്നിന് മുകളിൽ നിൽക്കുന്ന കെട്ടിടം താഴ്‌വരയിൽ നിന്ന് 300 മീറ്റർ ഉയരത്തിലാണുള്ളത്.
ലാസയിലെ മൂന്ന് പ്രധാന കു‌ന്നുകൾ ടിബറ്റിന്റെ മൂന്ന് സംരക്ഷകരെ പ്രതിനിധാനം ചെയ്യുന്നു എന്നാണ് വിശ്വാസം. പൊടാല കൊട്ടാരത്തിന്റെ തെക്ക് ഭാഗത്തായുള്ള ചോക്‌പോരിയാണ് ആത്മാവിന്റെ കുന്ന്. പോറ്റാല കൊട്ടാരം നിൽക്കുന്ന കുന്ന് അവലോകിതേശ്വരനെ പ്രതിനിധാനം ചെയ്യുന്നു.
ചരിത്രം
അഞ്ചാമത്തെ ദലായ് ലാമയായിരുന്ന ലോസാങ് ഗ്യാറ്റ്സോ 1645-ൽ പൊടാല കൊട്ടാരത്തിറ്റ്നെ നിർമ്മാണമാരംഭിച്ചു. ബാഹ്യരൂപം 3 വർഷം കൊണ്ട് നിർമിച്ചു. ഉൾവശങ്ങളും മരപ്പണികളും മറ്റും തീർക്കുവാൻ 45 വർഷമെടുത്തു. 1649-ൽ ദലായ് ലാമയും ഭരണകൂടവും പോട്രാങ് കാർപോ (വെ‌ള്ളക്കൊട്ടാരം) എന്ന കെട്ടിടത്തിലേയ്ക്ക് മാറി. ഇദ്ദേഹത്തിന്റെ മരണം കഴിഞ്ഞ് 12 വർഷം കൂടി (1694 വരെ) നിർമ്മാണം തുടരുന്നുണ്ടായിരുന്നു. തണുപ്പുകാല‌ത്തെ കൊട്ടാരമായി പൊട്ടാല കൊട്ടാരം ഉപയോഗിക്കാൻ ദലായ് ലാമമാർ ആരംഭിച്ചു. പോട്രാങ് മാർപോ ('ചുവന്ന കൊട്ടാരം') 1690-നും 1694-നുമിടയ്ക്കാണ് നിർമിച്ചത്.
ചൈനയ്ക്കെതിരായി ടിബറ്റ് വാസികൾ 1959-ൽ നടത്തിയ കലാപത്തിൽ കൊട്ടാരത്തിന് ചെറിയ നാശനഷ്ടങ്ങളുണ്ടായി. കൊട്ടാരത്തിന്റെ ജനലുകളിലേയ്ക്ക് ചൈന ഷെല്ലുകൾ ഉപയോഗിച്ച് ആക്രമണം നടത്തിയതിനാലായിരുന്നു ഇത്. 1966-ൽ ചൈനയുടെ സാംസ്കാരിക വി‌പ്ലവത്തിനിടയിലും ഷൗ എൻലായിയുടെ ഇടപെടൽ കാരണം ഈ കൊട്ടാരം സംരക്ഷിക്കപ്പെട്ടു. എന്നിരുന്നാലും 100,000-ലധികം പുസ്തകങ്ങളും ചരിത്ര രേഖകളും മറ്റും എടുത്ത് മാറ്റപ്പെടുകയോ കേടുവ്രുകയോ നശിപ്പിക്കപ്പെടുകയോ ചെയ്തു.
1994-ൽ യുനസ്കോ പൊടാല കൊട്ടാരം ഒരു ലോക പൈതൃക സ്മാരകമായി പ്രഖ്യാപിച്ചു. 2000-ലും 2001-ലും ജോഖാങ് ക്ഷേത്രം നോർബു ലിങ്‌ഗ്ക എന്നീ സ്ഥലങ്ങളും ഈ പട്ടികയിൽ ഇടം പിടിച്ചു. പെട്ടെന്നുള്ള ആധുനികവൽക്കരണം ഒരു പ്രശ്നമായാണ് യുനസ്കോ കണക്കാക്കുന്നത്. അതിനാൽ ഈ പ്രദേശത്ത് 21 മീറ്ററിൽ കൂടുതൽ ഉയരമുള്ള കെട്ടിടങ്ങൾ പണിയുന്നത് തടഞ്ഞുകൊണ്ട് ചൈന ഉത്തരവിറക്കി. കെട്ടിടത്തിന്റെ അറ്റകുറ്റപ്പണികൾക്കായി ഉപയോഗിച്ച വസ്തുക്കൾ സംബന്ധിച്ചും യുനസ്കോ ആശങ്ക അറിയിച്ചിരുന്നു.
ഇങെ ലെഹ്മൺ
ഡാനിഷ് സെയിസ്മോളജിസ്റ്റ്, ജിയോഫിസിസ്റ്റ് എന്നീ നിലകളിൽ പ്രശസ്തയായിരുന്നു ഇങെ ലെഹ്മൺ. 1936-ൽ ഇങെ ഭൂമിയിൽ ഖരാവസ്ഥയിലുള്ള ഒരു ഇന്നർ കോറും ഭൂമിയ്ക്കുള്ളിൽ ഉരുകിയ ദ്രാവകാവസ്ഥയിലുള്ള ഒരു ഔട്ടർ കോർ ഉണ്ടെന്നും കണ്ടുപിടിച്ചു. ലെഹ്മൺ104 വയസ്സുവരെ ജീവിച്ചിരുന്ന ഒരു ശാസ്ത്രജ്ഞയായിരുന്നു. 1960-ൽ ഗോർഡൻ വുഡ് അവാർഡും, 1964-ൽ എമിൽ വികെർട്ട് മെഡലും, 1965-ൽ ഡാനിഷ് റോയൽ സൊസൈറ്റി ഓഫ് സയൻസ് ആൻഡ് ലെറ്റേഴ്സ്-ന്റെ ഗോൾഡൻ മെഡലും, 1938 ലും 1967 ലും ടഗ്യ ബ്രാൻഡ് റെജിസ്ലേറ്റ് എന്നീ പുരസ്കാരങ്ങളും ലഭിച്ചിട്ടുണ്ട്. 1969 -ൽ റോയൽ സൊസൈറ്റിയുടെ പ്രതിനിധിയായിരുന്നു. 1971-ൽ വില്യം ബോവീ മെഡൽ, 1977-ൽ സെയിസ്മോളജിക്കൽ സൊസൈറ്റിയുടെ മെഡൽ എന്നിവയും അവർക്ക് ലഭിച്ചിട്ടുണ്ട്.
ആദ്യകാല ജീവിതവും വിദ്യാഭ്യാസവും
കോപ്പൻഹേഗന്റെ ഭാഗമായ ഓസ്റ്റർബ്രോയിലാണ് ഇംഗ് ലെഹ്മൺ ജനിച്ച് വളർന്നത്. കുട്ടിക്കാലത്ത് അവൾ വളരെ ലജ്ജാവതിയായിരുന്നു. ജീവിതത്തിലുടനീളം ഈ പെരുമാറ്റം തുടർന്നിരുന്നു. അമ്മ ഐഡാ സോഫി ടോർസ്ലെഫ് ഒരു വീട്ടമ്മയായിരുന്നു. അവരുടെ പിതാവ് പരീക്ഷണാത്മക മനഃശാസ്ത്രജ്ഞൻ ആൽഫ്രഡ് ജോർജ്ജ് ലുഡ്വിക് ലെഹ്മൺ (1858-1921) ആയിരുന്നു.
പെൺകുട്ടികളെയും ആൺകുട്ടികളെയും തുല്യമായി പരിഗണിക്കുകയും അതേ പാഠ്യപദ്ധതിയിലും പാഠ്യേതര പ്രവർത്തനങ്ങളിലും ഉൾപ്പെടുത്തുകയും ചെയ്യുന്ന പെഡഗോഗിക്കലി പുരോഗമന ഹൈസ്കൂളായ ഫെയ്‌ലെസ്കോലെനിൽ നിന്ന് അവൾക്ക് സ്കൂൾ വിദ്യാഭ്യാസം ലഭിച്ചു. നീൽസ് ബോറിന്റെ അമ്മായി ഹന്ന അഡ്‌ലറാണ് ഈ സ്കൂളിനെ നയിച്ചത്. അവരുടെ ബൗദ്ധിക വികാസത്തെ ഏറ്റവും പ്രധാനമായി സ്വാധീനിച്ചത് അവരുടെ അച്ഛനും അഡ്‌ലറുമാണെന്ന് ലെഹ്മൺ പറയുന്നു.
പതിനെട്ടാം വയസ്സിൽ കോപ്പൻഹേഗൻ സർവകലാശാലയുടെ പ്രവേശന പരീക്ഷയിൽ ഒന്നാം റാങ്ക് നേടി. 1907-ൽ കോപ്പൻഹേഗൻ സർവകലാശാലയിലും കേംബ്രിഡ്ജ് സർവകലാശാലയിലും ഗണിതശാസ്ത്രം, രസതന്ത്രം, ഭൗതികശാസ്ത്രം എന്നിവയിൽ പഠനം ആരംഭിച്ചു. ആരോഗ്യം മോശമായതിനാൽ ഈ പഠനങ്ങൾ തടസ്സപ്പെട്ടു. 1910 മുതൽ 1911 വരെ ന്യൂഹാം കോളേജിൽ കേംബ്രിഡ്ജിൽ ഗണിതശാസ്ത്ര പഠനം തുടർന്നു. 1911-ൽ, കേംബ്രിഡ്ജിൽ നിന്ന് ജോലിയിൽ നിന്ന് തളർന്നുപോയതായി തോന്നിയ അവൾ കുറച്ചു കാലത്തേക്ക് പഠനം മാറ്റിവച്ചു. 1918-ൽ കോപ്പൻഹേഗൻ സർവകലാശാലയിൽ പഠനം പുനരാരംഭിക്കുന്നതുവരെ ഏതാനും വർഷങ്ങൾ ജോലി ചെയ്തിരുന്ന ഒരു ആക്ച്വറി ഓഫീസിൽ അവൾ നല്ല കമ്പ്യൂട്ടേഷണൽ കഴിവുകൾ വികസിപ്പിച്ചു. 1920-ൽ ബിരുദം നേടിയ അവർ രണ്ടുവർഷത്തിനുള്ളിൽ ഫിസിക്കൽ സയൻസ്, മാത്തമാറ്റിക്സ് എന്നിവയിൽ കാൻഡിഡേറ്റ മാജിസ്റ്ററി ബിരുദം പൂർത്തിയാക്കി. 1923-ൽ ഡെൻമാർക്കിൽ തിരിച്ചെത്തിയപ്പോൾ, കോപ്പൻഹേഗൻ സർവകലാശാലയിൽ ആക്ച്വറിയൽ സയൻസ് പ്രൊഫസറായ ജെ. എഫ്. സ്റ്റെഫെൻസന്റെ സഹായിയായി അവർ സ്ഥാനം സ്വീകരിച്ചു.
ലേഹ്മാന് ഒരു ഇളയ സഹോദരി ഉണ്ടായിരുന്നു. ഹാരിയറ്റ്, ഒരു സിനിമാ എഴുത്തുകാരിയായിത്തീർന്നു. ജീവിതകാലം മുഴുവൻ തനിയെ ജീവിച്ചിരുന്ന ലേഹ്മാന് വിപരീതമായി അവർക്ക് കുടുംബവും കുട്ടികളുമുണ്ടായിരുന്നു.
പുറത്തേയ്ക്കുള്ള കണ്ണികൾ
വർഗ്ഗം:പ്രകൃതിശാസ്ത്രജ്ഞർ വർഗ്ഗം:1888-ൽ ജനിച്ചവർ വർഗ്ഗം:മേയ് 13-ന് ജനിച്ചവർ വർഗ്ഗം:1993-ൽ മരിച്ചവർ വർഗ്ഗം:ഫെബ്രുവരി 21-ന് മരിച്ചവർ വർഗ്ഗം:കേംബ്രിഡ്ജ് സർവ്വകലാശാലയിലെ പൂർവ്വ വിദ്യാർത്ഥികൾ
കുടൽചുരുക്കി
ഇന്ത്യയിൽ എല്ലായിടത്തും തന്നെ വന്യമായി വളരുന്ന ഒരു ഏകവർഷ കുറ്റിച്ചെടിയാണ് കുടൽചുരുക്കി. . ആയുർവേദത്തിൽ ഈ ചെടി ഔഷധമായി ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:കളകൾ വർഗ്ഗം:പുഷ്പിക്കുന്ന സസ്യങ്ങൾ
ദി ഗോൾഡൻ ലയൺ
ദി ഗോൾഡൻ ലയൺ (ജർമ്മൻ: Vom goldenen Löwen) ലോറ ഗോൺസെൻബാക്ക് സിസിലിയാനിഷെ മാർച്ചൻ എന്ന ശേഖരത്തിലുൾപ്പെടുത്തിയ ഒരു ഇറ്റാലിയൻ യക്ഷിക്കഥയാണ്. സ്കോട്ടിഷ് സാഹിത്യകാരനായിരുന്ന ആൻഡ്രൂ ലാങ് ഇത് ദി പിങ്ക് ഫെയറി ബുക്കിൽ ഉൾപ്പെടുത്തി.
കഥാസംഗ്രഹം
ഒരു ധനികനായ വ്യാപാരിയ്ക്ക് മൂന്ന് ആൺമക്കളുണ്ടായിരുന്നു. അവർ വളർന്നപ്പോൾ മൂത്തയാൾ പിതാവിനോടെ ലോകയാത്ര ചെയ്യണമെന്നു പറഞ്ഞു. പിതാവ് മനോഹരമായ ഒരു കപ്പൽ സംഘടിപ്പിക്കുകയും യുവാവ് അതിൽ യാത്ര തിരിക്കുകയും ചെയ്തു. ഏതാനും ആഴ്‌ചകൾക്കുശേഷം കപ്പൽ ഒരു വലിയ പട്ടണത്തിനുമുമ്പിൽ നങ്കൂരമിട്ടതോടെ, വ്യാപാരിയുടെ മകൻ കരയിലേക്കു പോയി. പ്രദേശത്തെ രാജാവിൻരെ മകളെ ഒളിസ്ഥലത്തുനിന്ന് എട്ടു ദിവസത്തിനുള്ളിൽ കണ്ടുപിടിക്കുന്നയാൾക്ക് മകളെ വിവാഹം ചെയ്തു കൊടുക്കുന്നതാണെന്നും ശ്രമിച്ചു പരാജയപ്പെടുന്നവരുടെ കഴുത്തിനുമുകളില് തല കാണുകയില്ല എന്നുമെഴുതിയ ഒരു അറിയിപ്പാണ് ആദ്യമായി അയാളുടെ കണ്ണിൽപ്പെട്ടത്. ഇത് ബുദ്ധിമുട്ടുള്ള ഒരു കാര്യമായിരിക്കുകയില്ല എന്നു ചിന്തിച്ച അയാൾ രാജാവിനോട് രാജകുമാരിയെ അന്വേഷിക്കാൻ താൻ ആഗ്രഹിക്കുന്നതായി അറിയിച്ചു. പരാജയപ്പെട്ടാൽ തല വെട്ടുന്നതായിരിക്കും എന്ന് രാജാവ് മറുപടി പറഞ്ഞു.
വാതിലുകൾ തുറന്നിടാനും ഭക്ഷണപാനീയങ്ങൾ യുവാവിന്റെ മുമ്പാകെ വയ്ക്കാനും രാജാവ് ആജ്ഞാപിച്ചു. അയാൾ ഭക്ഷണം കഴിച്ചശേഷം രാജകുമാരിയെ അന്വേഷിക്കാൻ തുടങ്ങി. എന്നാൽ കൊട്ടാരത്തിൻറെ ഓരോ മുക്കും മൂലയും തിരഞ്ഞെങ്കിലും അവിടെയൊന്നും രാജകുമാരി ഉണ്ടായിരുന്നില്ല എന്നതിനാൽ, എട്ട് ദിവസത്തിന് ശേഷം അയാൾ ശ്രമം ഉപേക്ഷിച്ചതോടെ, അയാളുടെ തല വെട്ടിമാറ്റപ്പെട്ടു.
പിതാവിനും സഹോദരന്മാർക്കും അവനെക്കുറിച്ച് ഒരു വാർത്തയും ഇല്ലായിരുന്നതിനാൽ മറ്റൊരു കപ്പൽ സജ്ജീകരിക്കപ്പെടുകയും രണ്ടാമത്തെ പുത്രൻ കപ്പൽ കയറി, സഹോദരൻ ഇറങ്ങിയ അതേ തുറമുഖത്തേക്ക് കപ്പലിറങ്ങി. നങ്കൂരമിട്ടിരിക്കുന്ന ആദ്യത്തെ കപ്പൽ അവൻ കണ്ടെത്തി. പിന്നീട് രാജവിളംബരം കണ്ടെത്തിയ രണ്ടാമത്തെ സഹോദരനും രാജകുമാരിയെ കണ്ടെത്തുന്നതിൽ പരാജയപ്പെട്ടു.
രാജാവ് സ്വർണ്ണ സിംഹത്തെ കൊട്ടാരത്തിലെ തൻറെ മുറിയിലേക്ക് കൊണ്ടുപോകുകയും തറയിൽ രഹസ്യമായി ഉറപ്പിച്ചിരുന്ന ഏതാനും പലകകൾ ഉയർത്തുകയും ചെയ്തു. തറയ്ക്ക് താഴെ ഒരു ഗോവണിയിലൂടെ ഇറങ്ങിയ അദ്ദേഹം ഒരു വാതിലിനു മുന്നിലെത്തി. അദ്ദേഹം അത് തുറന്ന് അടച്ച ഇടുങ്ങിയ വഴിയിലൂടെ മറ്റൊരു വാതിലിനുമുന്നിൽ എത്തി അതും തുറന്നു. സ്വർണ്ണ സിംഹത്തിൽ മറഞ്ഞിരിക്കുന്ന യുവാവ്, എല്ലാം എണ്ണിത്തിട്ടപ്പെടുത്തി ആകെ ഏഴ് വാതിലുകൾ ഉണ്ടെന്ന് മനസിലാക്കി. അവയെല്ലാം തുറന്ന ശേഷം രാജാവ് മനോഹരമായ ഒരു ഹാളിൽ പ്രവേശിച്ചതോടെ അവിടെ രാജകുമാരി പതിനൊന്ന് പരിചാരികമാരുമായി രസിച്ചിരിക്കുന്നത് കണ്ടു. പന്ത്രണ്ട് യുവതികളും ഒരേ വസ്ത്രം ധരിച്ചവരും, ഒരുപോലെയുള്ളവരും ആയിരുന്നു. അവിടേയ്ക്കുള്ള വഴി വീണ്ടും കണ്ടെത്താൻ കഴിഞ്ഞാലും ഏതാണ് രാജകുമാരിയെന്ന് എങ്ങനെ തിരിച്ചറിയാൻ കഴിയുമെന്ന് യുവാവിന് എത്തുംപിടിയും കിട്ടിയില്ല.
ഒരു മെക്സിക്കൻ അപാരത
ഒരു മെക്സിക്കൻ അപരത 2017-ഇൽ പുറത്തിറങ്ങിയ ഒരു മലയാള ചലച്ചിത്രം ആണ്. നവാഗതൻ ആയ ടോം ഇമ്മട്ടി ആണ് ചിത്രം സംവിധാനം ചെയ്തിരിക്കുന്നത്. അനൂപ് കണ്ണൻ സ്റ്റോറീസിന്റെ ബാനറിൽ അനൂപ് കണ്ണൻ ആണ് ചിത്രം നിർമിച്ചിരിക്കുന്നത്. ഒട്ടനവധി താരങ്ങൾ അണിനിരക്കുന്ന ഈ ചിത്രത്തിൽ ടൊവിനോ തോമസ്, നീരജ് മാധവ്, രൂപേഷ് പീതാംബരൻ, ജിനോ ജോൺ എന്നിവർ പ്രധാന കഥാപാത്രങ്ങളെ അവതരിപ്പിച്ചിരിക്കുന്നു. ഈ ചിത്രത്തിൽ, മഹാരാജാസ് കോളേജിൽ വിദ്യാർത്ഥികൾ രാഷ്ട്രീയ പാർട്ടി ആയ 'എസ. എഫ്. വൈ.' എങ്ങനെ സ്ഥാപിച്ചു എന്ന് വിവരിച്ചിരിക്കുന്നു. 2010 ൽ എറണാകുളം മഹാരാജാസ് കോളേജിൽ SFI യുടെ മുപ്പത് വർഷത്തിലധികം നീണ്ട് നിന്ന യൂണിയൻ ഭരണം അവസാനിപ്പിച്ച് KSU പാനലിൽ ചെയർമാനായ ജിനോ ജോണിന്റെ കഥയുടെ ട്വിസ്റ്റഡ് വേർഷനാണ് ഈ സിനിമയിൽ ഉപയോഗിചിരിക്കുന്നതെന്നുള്ള ചർച്ചകൾ കേരളത്തിലെ കോളേജുകളിൽ വലിയ ചർച്ചകൾ സൃഷ്ടിചിരുന്നു. ജീനോ ജോൺ ഈ സിനിമയിൽ നെഗറ്റീവ് ഷെയിഡുള്ള കഥപ്രാത്രമായി ഈ സിനിമയിൽ മുഴുനീളേ വേഷം ചെയ്തതും ഒരുപാട് ചർച്ചകൾ സൃഷ്ടിച്ചിരുന്നു.ref>Times of India - Oru Mexican Aparatha Review
ദി ഗോൾഡൻ ലയൺ
കഥാസംഗ്രഹം
രാജകുമാരി സന്തോഷത്തോടെ സ്വർണ്ണസിംഹത്തെ രാത്രിയിൽ കളിപ്പാട്ടമെന്ന നിലയിൽ സൂക്ഷിക്കാനുറച്ചു. രാജാവ് സിംഹത്തെ കന്യകമാർക്ക് ഏൽപ്പിച്ചുപോകുകയും തോഴിമാർ കുറച്ചു സമയം പ്രതിമയുമായി ചിലവഴിച്ചശേഷം ഉറങ്ങാൻ പോയി. എന്നാൽ രാജകുമാരി സിംഹത്തെ സ്വന്തം മുറിയിൽ കൊണ്ടുപോയി സൂക്ഷിച്ചു. തൊട്ടടുത്ത് നിന്ന് ഒരു ശബ്ദം കേട്ടപ്പോൾ അവൾ മയങ്ങാൻ തുടങ്ങിയതേയുണ്ടായിരുന്നുള്ളു. ‘അല്ലയോ സുന്ദരിയായ രാജകുമാരി, നിന്നെ കണ്ടെത്താൻ ഞാൻ എന്തെല്ലാം സഹിച്ചുവെന്ന് നീ അറിഞ്ഞിരുന്നെങ്കിൽ!’ രാജകുമാരി ഉറക്കെ നിലവിളിച്ചുകൊണ്ട് കട്ടിലിൽ നിന്ന് ചാടിയെഴുന്നേറ്റ് ‘സിംഹം! സിംഹം!’ എന്നു നിലവിളിച്ചുവെങ്കിലും തോഴിമാർ അതൊരു പേടിസ്വപ്‌നമാണെന്ന് കരുതി, എഴുന്നേൽക്കാൻ കൂട്ടാക്കിയില്ല.
ഒരു മെക്സിക്കൻ അപാരത
അവലംബം
വർഗ്ഗം:2017-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:രാഷ്ട്രീയം പ്രമേയമാക്കിയ മലയാളചലച്ചിത്രങ്ങൾ വർഗ്ഗം:ടൊവിനോ തോമസ് അഭിനയിച്ച ചലച്ചിത്രങ്ങൾ
ദി ഗോൾഡൻ ലയൺ
കഥാസംഗ്രഹം
‘ഓ സുന്ദരിയായ രാജകുമാരി!’ ശബ്ദം തുടർന്നു, ‘ഭയപ്പെടേണ്ടതില്ല! ഞാൻ ഒരു ധനികനായ വ്യാപാരിയുടെ മകനാണ്, എല്ലാറ്റിനുമുപരിയായി നിന്നെ എന്റെ ഭാര്യയായി ലഭിക്കാൻ ഞാൻ ആഗ്രഹിക്കുന്നു. നിൻറെ അടുക്കൽ എത്താൻ വേണ്ടി ഞാൻ ഈ സ്വർണ്ണ സിംഹത്തിൽ ഒളിപ്പിച്ചിരിക്കുകയാണ്. തോഴിമാരുടെ ഇടയിൽ നിന്ന് എന്നെ തിരഞ്ഞെടുക്കാൻ കഴിയുന്നില്ലെങ്കിൽ നിങ്ങൾക്ക് തല നഷ്ടപ്പെടുമെന്ന പറഞ്ഞ രാജകുമാരിയോട് തന്നെ സഹായിക്കാൻ അയാൾ ആവശ്യപ്പെടുന്നു. എട്ടാം ദിവസം അരയിൽ കെട്ടിയിരിക്കുന്ന ഒരു വെള്ളത്തുണിക്കഷണത്തിൽനിന്ന് നിങ്ങൾക്ക് എന്നെ തിരിച്ചറിയാൻ സാധിക്കുമെന്ന് രാജകുമാരി പറയുന്നു.
അടുത്ത ദിവസം രാവിലെ രാജാവ് സിംഹപ്രതിമയെ കൊണ്ടുവരാൻ വളരെ നേരത്തെ വന്നു, കാരണം വൃദ്ധ ഇതിനകം കൊട്ടാരത്തിലെത്തി സിംഹത്തെ ആവശ്യപ്പെട്ടിരുന്നു. മറ്റുള്ളവർ കാഴ്‌ചയിൽ നിന്ന് സുരക്ഷിതരായപ്പോൾ വൃദ്ധ യുവാവിനെ സിംഹത്തിനുള്ളിൽനിന്ന് പുറത്താക്കി. അയാൾ രാജാവിന്റെ അടുത്തേക്ക് മടങ്ങിപ്പോയി, രാജകുമാരിയെ കണ്ടെത്താൻ ആഗ്രഹിക്കുന്നുവെന്ന് പറഞ്ഞു. അങ്ങനെ യുവാവ് കോട്ടയുടെ ഉള്ളിൽ നിശബ്ദനായി, ഭക്ഷണം കഴിക്കുകയും ചുറ്റുമുള്ള മനോഹരമായ എല്ലാ വസ്തുക്കളും നോക്കിക്കാണുകയും ചെയ്തു, ഇടയ്ക്കിടെ എല്ലാ അറകളിലും മൂലകളിലും തിരക്കിട്ട് തിരയുന്നതായി നടിക്കുകയും ചെയ്തു. എട്ടാം ദിവസം അവൻ രാജാവ് ഇരിക്കുന്ന മുറിയിൽ പ്രവേശിച്ച് തറയുടെ മൂടി ഉയർത്താൻ ആവശ്യപ്പെട്ടു. കൊട്ടാരത്തിലുള്ളവരെല്ലാം രാജാവിനെ നിരീക്ഷിച്ചുകൊണ്ടിരുന്നതിനാൽ കൂടുതൽ എതിർപ്പുകളൊന്നും പ്രകടിപ്പിക്കാൻ അദ്ദേഹം ഇഷ്ടപ്പെട്ടില്ല, യുവാവ് ആഗ്രഹിച്ചതുപോലെ തറയുടെ മൂടി ഉയർത്താൻ അദ്ദേഹം ഉത്തരവിട്ടു. യുവാവ് ഗോവണിപ്പടിയിൽ നിന്ന് നേരെ ഇറങ്ങി വാതിലിനുമുന്നിലെത്തിയതോടെ വാതിലിന്റെ പൂട്ട് തുറക്കാൻ അദ്ദേഹം നിർബന്ധിതനായി. ഏഴു വാതിലുകളും തുറന്നതോടെ. അവർ പന്ത്രണ്ട് കന്യകമാരും ഒരു നിരയായി നിൽക്കുന്ന ഹാളിലേക്ക് പ്രവേശിച്ചു. അവരിൽ ഒരാൾ നിശബ്ദമായി അവളുടെ കീശയിൽനിന്ന് ഒരു വെള്ള റിബൺ എടുത്ത് അരയിൽ ചുറ്റിയതോടെ, യുവാവ് അവളുടെ അടുത്തേക്ക് ചെന്ന്, 'ഇതാണ് രാജകുമാരി, ഞാൻ അവളെ എന്റെ ഭാര്യയായി അവകാശപ്പെടുന്നു' എന്ന് രാജാവിനോട് പറഞ്ഞു. അതോടെ കല്യാണവിരുന്ന് നടത്താൻ രാജാവ് നിർബന്ധിതനായി.
എട്ട് ദിവസത്തിന് ശേഷം, വധൂവരന്മാർ രാജാവിനോട് വിടപറഞ്ഞു, സ്ത്രീധനമായി നിധികളങ്ങിയ ഒരു കപ്പലുമായി യുവാവിൻറെ സ്വന്തം രാജ്യത്തേക്ക് കപ്പൽ കയറി. എന്നാൽ അവരുടെ എല്ലാ സന്തോഷവും നൽകിയ വൃദ്ധയെ അവർ മറന്നില്ല, ജീവിതാവസാനം വരെ അവർക്ക് സുഖകരമായി ജീവിക്കാൻ ആവശ്യമായ പണം അവർ വൃദ്ധയ്ക്ക് നൽകി.
അവലംബം
വർഗ്ഗം:യക്ഷിക്കഥകൾ
ഗ്രാസിയോസ ആന്റ് പെർസിനെറ്റ്
മാഡം ഡി ഓൾനോയി എഴുതിയ ഒരു ഫ്രഞ്ച് സാഹിത്യ യക്ഷിക്കഥയാണ് ഗ്രാസിയോസ ആന്റ് പെർസിനെറ്റ്. ആൻഡ്രൂ ലാങ് ഈ കഥ റെഡ് ഫെയറി ബുക്കിൽ ഉൾപ്പെടുത്തിയിരുന്നു.
പാരമ്പര്യം
തന്റെ ഫെയറി എക്‌സ്‌ട്രാവാഗൻസയുടെ ഭാഗമായി ജെയിംസ് പ്ലാഞ്ചെ സ്റ്റേജിനുവേണ്ടി ഡി ഓൾനോയ്‌യുടെ തൂലികയിൽ നിന്നുള്ള നിരവധി കഥകളിൽ ഒന്നായിരുന്നു ഈ കഥ.
കഥയുടെ തരം
ഈ സാഹിത്യ കഥയെ ആർനെ-തോംസൺ-ഉതർ ഇൻഡക്‌സിൽ ATU 425, "നഷ്ടപ്പെട്ട ഭർത്താവിനായുള്ള തിരയൽ" എന്ന കഥയായി തരം തിരിക്കുന്നു. ഡി ഓൾനോയിയുടെ കൃതികളിൽ മൃഗം വധൂവരൻ ആകുന്ന കഥയുടെ (ATU 425, ATU 425A, ATU 425B, ATU 425C തരങ്ങൾ) സംഭവങ്ങളിലൊന്നാണ് ഈ കഥയെന്ന് പണ്ഡിതനായ ജാക്ക് ബാർചിലോൺ പ്രസ്താവിച്ചു.
ഫ്രഞ്ച് നാടോടിക്കഥകളുടെ കാറ്റലോഗിന്റെ സ്ഥാപകരായ ഫ്രഞ്ച് പണ്ഡിതരായ പോൾ ഡെലറൂയും മേരി-ലൂയിസ് തെനെസെയും ജാൻ-ഒജ്വിന്ദ് സ്വാന്റെ വർഗ്ഗീകരണം വിവരിക്കുന്നു: ഫ്രഞ്ച് ടൈപ്പ് 425 എ കപിഡിനേയും സൈക്കിനേയും വിവരിക്കുന്നു.
സംഗ്രഹം
ഒരു രാജാവിനും രാജ്ഞിക്കും ഗ്രാസിയോസ എന്ന സുന്ദരിയായ ഒരു മകളുണ്ടായിരുന്നു. വൃത്തികെട്ട ഒരു പ്രഭ്വി അവളെ വെറുത്തു. ഒരു ദിവസം രാജ്ഞി മരിച്ചു. വളരെ ദുഃഖിതനായ രാജാവിനെ അവന്റെ ഡോക്ടർമാർ വേട്ടയാടാൻ ഉത്തരവിട്ടു. ക്ഷീണിതനായി പ്രഭ്വിയുടെ കോട്ടയിലെത്തിയ രാജാവ് അവൾ എത്ര ധനികയാണെന്ന് കണ്ടെത്തി. ഭർത്താവിന്റെ മുൻഭാര്യയുടെ പുത്രിയുടെ നിയന്ത്രണം ആവശ്യപ്പെട്ടിട്ടും അയാൾ അവളെ വിവാഹം കഴിക്കാൻ സമ്മതിച്ചു.
രാജകുമാരി നന്നായി പെരുമാറാൻ അവളുടെ നഴ്‌സ് കാരണമായി. പെർസിനെറ്റ് എന്ന മനോഹരമായ ഒരു യുവ ഭൃത്യൻ പ്രത്യക്ഷപ്പെട്ടു. അവൻ ഒരു യക്ഷിയുടെ അനുഗ്രഹമുള്ള ഒരു ധനികനായ യുവ രാജകുമാരനായിരുന്നു. അവൻ അവളുടെ ശുശ്രൂഷയിലായിരുന്നു. പ്രഭ്വിയെ അഭിവാദ്യം ചെയ്യാൻ അയാൾ അവൾക്ക് ഒരു കുതിരയെ നൽകി. ഇത് പ്രഭ്വിയെ വിരൂപയാക്കിയതിനാൽ അവൾ അത് ആവശ്യപ്പെട്ടു. ഗ്രാസിയോസയ്ക്ക് വേണ്ടി നയിച്ചതുപോലെ പെർസിനറ്റ് അതിനെ നയിച്ചു. എന്നിരുന്നാലും, കുതിര ഓടിപ്പോയി. അവളുടെ അസ്വസ്ഥത അവളെ കൂടുതൽ വിരൂപയാക്കി. ഗ്രാസിയോസയെ പ്രഭ്വി വടികൊണ്ട് അടിച്ചു. ദണ്ഡ് മയിൽപ്പീലികളായി മാറിയതൊഴിച്ചാൽ അവൾക്ക് ഒരു ദോഷവും സംഭവിച്ചില്ല.
പുറംകണ്ണികൾ
വർഗ്ഗം:സാങ്കൽപ്പിക രാജകുമാരിമാർ വർഗ്ഗം:നാടോടിക്കഥകൾ
വലിയമുള
വളരെ വലിപ്പം വയ്ക്കുന്ന മുളയാണിത്. . (Burma bamboo) കിഴക്കേ ഇന്ത്യൻ വംശജനാണെന്നു കരുതുന്നു. വീടുണ്ടാക്കാനും കൊട്ട, ഫർണിച്ചർ എന്നിവയുണ്ടാക്കാനും കൊള്ളാം. ഇളംമുള കറിവയ്ക്കാൻ ചൈനയിലും തായ്‌ലാന്റിലും ഉപയോഗിക്കുന്നു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ
നാന (മാനെ)
ഫ്രഞ്ച് ചിത്രകാരനായ എദ്വാർ മാനെ വരച്ച ചിത്രമാണ് നാന. 1877-ൽ ഈ ചിത്രം പൂർത്തീകരിച്ചു. അതേ വർഷം പാരീസിലെ സലൂണിൽ ഈ ചിത്രം നിരസിക്കപ്പെട്ടു. പാരീസിലെ പ്രധാന തെരുവുകളിലൊന്നായ ബൊളിവാർഡ് ഡെസ് കാപ്യൂസിൻസിലെ ഒരു കടയുടെ ജനാലയിൽ തന്റെ ചിത്രം പ്രദർശിപ്പിക്കാൻ മാനെ തീരുമാനിച്ചു. പാരീസിലെ മാനെയുടെ പ്രശസ്തി ചിത്രത്തിന്റെ എക്സിബിഷനിൽ ശ്രദ്ധയും ജനക്കൂട്ടവും നേടുന്നതിനു കാരണമായി. ജർമ്മനിയിലെ കുൻസ്താലെ ഹാംബർഗ് ആർട്ട് മ്യൂസിയത്തിലാണ് ഇപ്പോൾ ഈ ചിത്രമുള്ളത്.
വിവരണം
കെടുത്തിയ രണ്ട് മെഴുകുതിരികളുമായി ദർപ്പണത്തിനുമുന്നിൽ നിൽക്കുന്ന സുന്ദരിയായ ഒരു യുവതിയെ ചിത്രം കാണിക്കുന്നു. അവരുടെ മുഖം കാഴ്ചക്കാരിലേക്ക് തിരിഞ്ഞിരിക്കുന്നു. അവർ ഒരു വെളുത്ത ചെമിസ്, നീല കോർസെറ്റ്, സിൽക്ക് സ്റ്റോക്കിംഗ്സ്, ഉയർന്ന ഉപ്പൂറ്റികളോടുകൂടിയ പാദരക്ഷകൾ എന്നിവ ധരിച്ചിരിക്കുന്നു. വീടിന്റെ അകത്തളത്തിന്റെ ചിത്രീകരണം ഇത് ഒരു സ്‌ത്രീയുടെ സ്വകാര്യമുറിയാണെന്ന് സൂചിപ്പിക്കുന്നു. സ്ത്രീക്ക് പിന്നിൽ രണ്ട് തലയിണകളുള്ള ഒരു സോഫയുണ്ട്. ഭംഗിയായി വസ്ത്രം ധരിച്ച ഒരു മനുഷ്യൻ, സോഫയിൽ ഇരിക്കുന്നത്, ചിത്രത്തിന്റെ വലതുവശത്ത് ഭാഗികമായി കാണാം. ഇടതുവശത്ത് ഒരു കസേരയും ഒരു മേശയും ഒരു ഫ്ലവർപോട്ടും ഉണ്ട്.
വ്യാഖ്യാനങ്ങൾ
ശീർഷകവും നിരവധി വിശദാംശങ്ങളും അടങ്ങിയ ഈ ചിത്രം ഒരു ഉന്നതശ്രേണിയിലുള്ള വേശ്യയെയും അവരുടെ ഇടപാടുകാരെയും പ്രതിനിധീകരിക്കുന്നുവെന്ന് സൂചിപ്പിക്കുന്നു. പത്തൊൻപതാം നൂറ്റാണ്ടിന്റെ രണ്ടാം പകുതിയിൽ "നാന" എന്നത് സ്ത്രീ വേശ്യകൾക്ക് പ്രചാരത്തിലുള്ള ഒരു പേരായിരുന്നു (ഇംഗ്ലീഷ് സംസാരിക്കുന്നവർക്ക് "കാൻഡി" എന്നതിന്റെ അർത്ഥം പോലെ). ഇന്നും ഫ്രഞ്ച് പദം "നാന" എന്നത് നിസ്സാരയായ സ്ത്രീയെ വിവരിക്കാൻ ഉപയോഗിക്കുന്നു (അല്ലെങ്കിൽ ആർഗോട്ടിലെ "ഒരു സ്‌ത്രീ"
അവലംബം
വർഗ്ഗം:സ്ത്രീകളുടെ ചിത്രങ്ങൾ
തിരുവനന്തപുരം -2 നിയമസഭാമണ്ഡലം
1957 മുതൽ കേരളത്തിൽ നിലവിലുണ്ടായിരുന്ന ഒരു നിയമസഭാമണ്ഡലമാണ് തിരുവനന്തപുരം -2 നിയമസഭാമണ്ഡലം. ഇപ്പോൾ നിലവിൽ ഇല്ല. ഈ മണ്ഡലം 1977 മുതൽ തിരുവനന്തപുരം വെസ്റ്റ് എന്ന് അറിയപ്പെട്ടു
അവലംബം
വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഓസ്ട്രേലിയയിലെ സ്ത്രീകൾ
ഓസ്ട്രേലിയയിലെ സ്ത്രീകൾ മറ്റു രാജ്യങ്ങളിലെ സ്ത്രീകളേക്കാൾ സ്വതന്ത്രരും സ്വയംപര്യാപ്തരുമാണെന്നു പറയുന്നു. ഓസ്ട്രേലിയൻ പുരുഷന്മാർക്കുള്ള എല്ലാ അവകാശങ്ങളും സാമൂഹ്യ മാന്യതയും അവസരങ്ങളും അവിടത്തെ സ്ത്രീകൾക്കുമുണ്ട്. ചരിത്രപരമായി ആൺമേൽക്കോയ്മാപരമായ സംസ്കാരമുള്ള സമൂഹമായിരുന്നു ഓസ്ട്രേലിയായിലേയും.
താമസമുറപ്പിക്കൽ
നിയമപരമായി കുറ്റവാളികളായ ഇംഗ്ലിഷുകാരെ ഓസ്ട്രേലിയാ ഭൂഖണ്ഡത്തിലേയ്ക്ക് നാടുകടത്തിയ സമയത്ത് അവിടെവന്ന ലിംഗപ്രമായ അസമത്വം അന്നത്തെ ഭരണാധികാരികളെ ചിന്തിപ്പിക്കാതിരുന്നില്ല. 1788 മുതൽ 1792 വരെ ഏതാണ്ട്, 3546 പുരുഷന്മാരെയും 766 സ്ത്രീകളേയുമാണ് ഓസ്ട്രേലിയായ്ക്ക് നാടുകടത്തിയത്. കോളണികാലത്ത് സ്ത്രീകൾ വിദ്യാഭ്യാസരംഗത്തും സാമൂഹ്യസുരക്ഷാരംഗത്തും പ്രധാന സേവകരായിമാറി. ഗവർണ്ണർ മഖ്വാറിയുടെ ഭാര്യയായ, എലിസബത്ത് മഖ്വാറി ശിക്ഷിതരായ സ്ത്രീകളുടെ ക്ഷേമരംഗത്തു പ്രവർത്തിച്ചു. അവരുടെ സമകാലീനയായ എലിസബത്ത് മക്ആർദർ തന്റെ ഭർത്താവിന്റെ അസാന്നിദ്ധ്യത്തിൽ അവിടത്തെ കമ്പിളിവസ്ത്രബിസിനസ്സ് എറ്റെടുത്തു.
1945മുതൽ
Commonwealth Court of Conciliation and Arbitration സ്ത്രീകൾക്ക് പുരുഷന്മാർക്കൊപ്പം തുല്യവേതനം ഉറപ്പുവരുത്തി. എങ്കിലും 1970 വരെ ചില വ്യവസായങ്ങൾ സ്ത്രീകളെ വ്യവസായങ്ങളിൽനിന്നും ഒഴിച്ചുനിർത്തി. 1975ൽ മെൽബോണിലെ ട്രാമുകളിൽ സ്ത്രീകളെ ഡ്രൈവറായി നിയമിക്കാൻ ഉത്തരവായി. 1979ല്പോലും സ്ത്രീകളെ വിമാനങ്ങളിൽ പൈലറ്റായി നിയമിക്കുന്നതിൽ നിരോധനമുണ്ടായിരുന്നു.
വോട്ടവകാശം
ഓസ്ട്രേലിയ പത്തൊൻപതാം നൂറ്റാണ്ടിൽത്തന്നെ സ്ത്രീകൾക്ക് വോട്ടവകാശം നൽകി ലോകത്തിനു മാതൃകയായ രാജ്യമാണ്. പ്രാദേശിക തിരഞ്ഞെടുപ്പുകളിൽ (പാർലിമെന്റ് തിരഞ്ഞെടുപ്പിലല്ല) സ്വൊത്തവകാസമുള്ള സ്ത്രീകൾക്ക് വോട്ടുചെയ്യാനുള്ള അവകാശം നൽകി. 1884ൽ ഹെൻട്രിയെറ്റ ഡഗ്‌ഡേൽ ഓസ്ട്രേലിയായിൽ ആദ്യമായി ഓസ്ട്രേലിയൻ സ്ത്രീകൾക്കുവേണ്ടിയുള്ള വോറ്റവകാശത്തിനായുള്ള സൊസൈറ്റി മെൽബണിൽ തുടങ്ങി. 1895ൽ ഓസ്ട്രേലിയൻ സ്ത്രീകൾ തെക്കൻ പാർലിമെന്റിലേയ്ക്കുള്ള പാർലിമെന്റ് ഇലക്ഷനിൽ വോട്ടുചെയ്യാനുള്ള യോഗ്യരായി. ഇതാണ് സ്ത്രീകളെക്കൂടി ഉൾപ്പെടുത്തി ഇലക്ഷൻ നടത്താനുള്ള ലോകത്തെതന്നെ ആദ്യ നിയമം. പറ്റിഞ്ഞാരൻ ഓസ്ട്രേലിയ 1899ലാണ് ഈ അവകാശം സ്ത്രീകൾക്കു നൽകിയത്.
കൂടുതൽ വായനയ്ക്ക്
വർഗ്ഗം:ഓസ്ട്രേലിയയിലെ സ്ത്രീകൾ
മേരി ഷെല്ലി
ഒരു ഇംഗ്ലീഷ് നോവലിസ്റ്റും, ചെറുകഥാകൃത്തും, നാടകരചയിതാവും ആയിരുന്നു മേരി ഷെല്ലി (ജീവിതകാലം : 1797 – 1851). അവരുടെ ഏറ്റവും പ്രശസ്തമായ നോവൽ ആണ് ഫ്രാങ്കെൻസ്റ്റൈൻ അഥവാ മോഡേൺ പ്രോമിത്യൂസ്. ഭർത്താവ് പ്രശസ്ത കാല്പനിക കവി പെഴ്സി ബിഷ് ഷെല്ലി ആയിരുന്നു. ആദ്യകാല ഫെമിനിസ്റ്റ് മേരി വോൾസ്റ്റൊൺക്രാഫ്റ്റ് ന്റെയും പ്രഗല്ഭ തത്ത്വ ചിന്തകൻ വില്യം ഗോഡ്വിന്റെയും പുത്രിയായാണ് ജനിച്ചത്.
വർഗ്ഗം:1797-ൽ ജനിച്ചവർ വർഗ്ഗം:1851-ൽ മരിച്ചവർ
അപ്പോളിനേരിയോ ഡി ലാ ക്രൂസ്
പത്തൊൻപതാം നുറ്റാണ്ടിൽ സ്പെയിനിന്റെ കോളനി ഭരണത്തിലിരുന്ന ഫിലിപ്പീൻസിലെ ഒരു 'ക്രിസ്തീയവിമതൻ' ആയിരുന്നു അപ്പോളിനേരിയോ ഡിലാ ക്രൂസ് (Apolinario De La Cruz). ജ്യേഷ്ഠസഹോദരൻ എന്നർത്ഥമുള്ള "ഹെർമാനോ പുലെ" എന്ന പേരിലും അദ്ദേഹം അറിയപ്പെടുന്നു. ഫിലിപ്പീൻസിന്റെ തലസ്ഥാനമായ മനിലായ്ക്കടുത്ത് ഇപ്പോഴത്തെ ക്വസോൺ പ്രവിശ്യയിലെ ലബ്കാൻ എന്ന സ്ഥലത്ത് സാമാന്യം ധനസ്ഥിതിയുള്ള കർഷകകുടുംബത്തിലെ അംഗമായി 1815 ജൂലൈ 22-ന് അദ്ദേഹം ജനിച്ചു. 1841 നവംബർ 4-നായിരുന്നു മരണം.
'കോൺഫ്രാഡിയ'
മാതാപിതാക്കളെ അനുകരിച്ച് വിശ്വാസിയും ഭക്തനുമായി വളർന്ന ഡി ലാ ക്രൂസ് കൗമാരപ്രായത്തിൽ സന്യാസവൈദികനാകാൻ ആഗ്രഹിച്ചു. ആഗ്രഹസാദ്ധ്യത്തിനായി മനിലായിലെത്തിയ അദ്ദേഹം പല സന്യാസസഭകളേയും സമീപിച്ചെങ്കിലും ആരും സ്വീകരിച്ചില്ല. ഫിലിപ്പീൻ ക്രിസ്തീയതയുടെ അക്കാലത്തെ സ്പാനിഷ് നേതൃത്വം നാട്ടുകാർക്ക് പൗരോഹിത്യം അനുവദിച്ചിരുന്നില്ല. തുടർന്ന് മനിലായിൽ ആശുപത്രിജോലിയും വേദപ്രചാരണവും മറ്റുമായി കുറേക്കാലം കഴിച്ച ക്രൂസ് ഇൻട്രാമ്യറോസിലെ ദേവാലയങ്ങൾ സന്ദർശിക്കുകയും കുർബ്ബാനയിലും നൊവേനകളിലും പങ്കെടുക്കുകയും ചെയ്തു. ഇക്കാലത്ത് ബൈബിളും മദ്ധ്യകാല സ്പെയിനിലെ മിസ്റ്റിക്കൽ രചനകളും പഠിച്ചും, മതപ്രഭാഷണങ്ങൾ കേട്ടും തന്റേതായ ഒരു മതവീക്ഷണം രൂപപ്പെടുത്തിയ ക്രൂസ് ഒടുവിൽ നിന്ന് സ്വന്തം നാട്ടിലേക്കു മടങ്ങി.
താമസിയാതെ “വിശുദ്ധ യൗസേപ്പിന്റെ സാഹോദര്യം” (Confradia de San Jose) എന്ന ഭക്തസമൂഹം അദ്ദേഹത്തിനു ചുറ്റും വികസിച്ചു വന്നു. ധാരളം പേർ 'കോൺഫ്രാഡിയാ'-യിൽ അംഗങ്ങളായി. ഏറെക്കാലം കാര്യമായ ശ്രദ്ധയാകർഷിക്കാതെ നിലനിന്ന ഈ കൂട്ടായ്മ 1940-നടുത്ത് സമീപവിശ്യകളിലും പ്രചരിച്ചു. ഒരു ഘട്ടത്തിൽ അതിന്റെ അംഗസംഖ്യ 5000-ത്തിനടുത്തുണ്ടായിരുന്നു. 19 പേർ ചേർന്നു തുടങ്ങിയ ഈ സമൂഹം, എല്ലാ മാസവും 19-ആം തിയതി സവിശേഷമായ ഭക്ത്യഭ്യാസങ്ങളോടെ ആചരിച്ചിരുന്നു. കോൺഫ്രാഡിയാക്ക് ഒരു മതസാഹോദര്യം (Religious Order) എന്ന നിലയിൽ സഭാനേതൃത്വത്തിന്റെ അംഗീകാരം നേടിയെടുക്കാൻ ഡി ലാ ക്രൂസ് ഏറെ ശ്രമിച്ചെങ്കിലും വിജയിച്ചില്ല.
എതിർപ്പ്, ആക്രമണം
പ്രാർത്ഥനയിലും വേദപ്രചരണത്തിലും മുഴുകിയ ഒരു സമൂഹമായിരുന്നു ‘കോൺഫ്രാഡിയ'. എങ്കിലും വ്യവസ്ഥാപിത മതസമൂഹങ്ങളുടെ ഭാഗമല്ലാതിരുന്ന ഈ സാഹോദര്യത്തെ സഭനേതൃത്വവും സിവിൽ അധികാരികളും രാഷ്ട്രീയഭീഷണിയായി കണ്ടു. 'രക്തക്കലർപ്പില്ലാത്ത' ഫിലിപ്പീൻസുകാർക്കല്ലാതെ സ്പെയിൻകാർക്കോ മിശ്രരക്തമുള്ളവർക്കോ(Mestizo) 'കോൺഫ്രാഡിയാ'-യിൽ പ്രവേശനം ഇല്ലായിരുന്നു എന്നത് അതിനെക്കുറിച്ചുള്ള ആശങ്ക വർദ്ധിപ്പിച്ചു. കോളനിഭരണത്തിനു കീഴിൽ നികുതികളും അടിമപ്പണിയും കൊണ്ടു മടുത്ത കർഷകജനതയെ കോൺഫ്രാഡിയ ആകർഷിച്ചു. അവർ ഡെ ലാ ക്രൂസിനെ ടാഗലോഗ് ജനതയുടെ രാജാവായി കൊണ്ടാടുക പോലും ചെയ്തു.
കൊൺഫ്രാഡിയാ പിരിച്ചുവിടാനുള്ള അധികാരികളുടെ ഉത്തരവ് ഡി ലാ ക്രൂസ് തള്ളിക്കളഞ്ഞു. എതിർപ്പുകൾക്കിടയിലും അപ്പോളിനേരിയോ ഡി ലാ ക്രൂസിന്റെ വിമതസാഹോദര്യത്തിന്റെ അംഗബലം കൂടിക്കൊണ്ടിരുന്നു. 4000-ത്തോളം അനുയായികൾക്കൊപ്പം അദ്ദേഹം ബനാഹാ മലയുടെ അടിവാരത്തിലുള്ള ബാരിയോ ഇസാബങ്ങിൽ താവളമടിച്ചു. ഈ താവളത്തിനെതിരെ സിവിൽ അധികാരികളും മതനേതൃത്വവും ചേർന്ന് 1841 ഒക്ടോബർ 23-നു നടത്തിയ ആക്രമണത്തിനു പ്രവിശ്യാ ഗവർണ്ണർ ഹുവാൻ ഓർട്ടേഗാ നേതൃത്വം കൊടുത്തു. എങ്കിലും 'കോൺഫ്രാഡിയ' ആക്രമണത്തെ ചെറുത്തു തോല്പിച്ചു. ഗവർണ്ണറെ പിടികൂടി കൊല്ലാൻ പോലും അവർക്കു കഴിഞ്ഞു.
അന്ത്യം
തുടർന്ന് ഡി ലാ ക്രൂസ്, കോൺഫ്രാഡിയായെ സ്വന്തം നേതൃത്വത്തിലുള്ള ഒരു സ്വതന്ത്രമതപ്രസ്ഥാനമായി പ്രഖ്യാപിച്ചു. ആദ്യത്തെ ആക്രമണം കഴിഞ്ഞ് ഒരാഴ്ചക്കു ശേഷം കൂടുതൽ വലിയ മറ്റൊരു സൈന്യസംഘം കോൺഫ്രാഡിയയുടെ താവളം വളഞ്ഞു. അപ്പോൾ, പാട്ടിലും പ്രാർത്ഥനയിലും, ഭക്തിപാരവശ്യം മൂത്തുള്ള നൃത്തത്തിലും മുഴുകിയിരുന്ന ‘കോൺഫ്രാഡിയ’ അംഗങ്ങൾ, സ്വർഗ്ഗത്തിൽ നിന്നുള്ള രക്ഷ പ്രതീക്ഷിച്ചു കഴിഞ്ഞു. എങ്കിലും താമസിയാതെ അവർ തോറ്റു. കോൺഫ്രാഡിയായുടെ 500-ഓളം അംഗങ്ങൾ ഈ ആക്രമണത്തിൽ കൊല്ലപ്പെട്ടു. ഡി ലാക്രൂസ് രക്ഷപെട്ടെങ്കിലും താമസിയാതെ അദ്ദേഹം പിടിയിലായി.
പേരിനു മാത്രമുള്ള വിചാരണക്കു ശേഷം 1841 നവംബർ 4-ന് ഡി ലാ ക്രൂസിനെ വെടിവെച്ചു കൊന്നു. അസാമാന്യമായ ആത്മീയമഹത്ത്വം പ്രകടിപ്പിച്ച് പ്രശാന്തനായി അദ്ദേഹം മരണത്തെ നേരിട്ടതായി ഒരു സ്പാനിഷ് പുരോഹിതൻ സാക്ഷ്യപ്പെടുത്തിയിട്ടുണ്ട്. ഭാവി റെബലുകൾക്ക് മുന്നറിയിപ്പ് എന്ന നിലയിൽ അദ്ദേഹത്തിന്റെ വെട്ടിമാറ്റപ്പെട്ട തല, ഒരു മുളങ്കോലിൽ കുത്തി പ്രദർശനത്തിനു വയ്ക്കുകയും ചെയ്തു.
ഫിലിപ്പീൻ ദേശീയതയുടെ പ്രതീകവ്യക്തിത്വങ്ങളിലൊന്നായി ഇന്ന് അപ്പോളിനേരിയോ ഡി ലാ ക്രൂസ് കണക്കാക്കപ്പെടുന്നു. അദ്ദേഹത്തിന്റെ ജന്മനാടായ ക്വസോൺ പ്രവിശ്യയിൽ ഡി ലാ ക്രൂസിന്റെ ചരമദിനമായ നവംബർ 4 പൊതു അവധിദിവസമാണ്.
കുറിപ്പുകൾ
Hermandad de la Archicofradia del Glorioso Senor San Jose y de la Virgen del Rosario (Brotherhood of the Great Sodality of the Glorious Lord Saint Joseph and of the Virgin of the Rosary) എന്നായിരുന്നു ഈ സമൂഹത്തിന്റെ മുഴുവൻ പേര്.
കോൺഫ്രാഡിയ അടിച്ചമർത്തപ്പെട്ടതിനെ തുടർന്നു പിടിയിലായ അതിലെ അംഗങ്ങളിൽ ചിലർ, "എന്തിനു കലാപത്തിനു മുതിർന്നു" എന്ന ചോദ്യത്തിന് "പ്രാർത്ഥിക്കൻ വേണ്ടി" എന്നു മറുപടി കൊടുത്തതായി പറയപ്പെടുന്നു.
അവലംബം
വർഗ്ഗം:ഫിലിപ്പീൻസിലെ ക്രിസ്തീയത വർഗ്ഗം:ജൂലൈ 22-ന് ജനിച്ചവർ വർഗ്ഗം:1815-ൽ ജനിച്ചവർ വർഗ്ഗം:നവംബർ 4-ന് മരിച്ചവർ വർഗ്ഗം:1841-ൽ മരിച്ചവർ
ഹൈസി
ഹൈസി (ഫിന്നിഷ് ഉച്ചാരണം: [ˈhiːsi]; ബഹുവചനം hiidet [ˈhiːdet]) എന്നത് ഫിന്നിക് പുരാണങ്ങളിലെ ഒരു പദമാണ്. ഇത് യഥാർത്ഥത്തിൽ വിശുദ്ധ പ്രദേശങ്ങളെയും പിന്നീട് വിവിധ തരത്തിലുള്ള പുരാണ ഘടകങ്ങളെയും സൂചിപ്പിക്കുന്നു.
പിന്നീട്, ക്രിസ്ത്യൻ-സ്വാധീനമുള്ള നാടോടിക്കഥകളിൽ, അവർ പൈശാചികമോ കൗശലക്കാരനെപ്പോലെയോ ചിത്രീകരിക്കപ്പെടുന്നു, പലപ്പോഴും സ്വയമേവയുള്ള, ഭൂമിയിലെ പുറജാതീയ നിവാസികൾ, ഇക്കാര്യത്തിൽ പുരാണ ഭീമന്മാർക്ക് സമാനമാണ്. പ്രധാന പ്രൊമോണ്ടറികൾ, അപകടകരമായ വിള്ളലുകൾ, വലിയ പാറകൾ, കുഴികൾ, വനങ്ങൾ, കുന്നുകൾ, മറ്റ് മികച്ച ഭൂമിശാസ്ത്രപരമായ സവിശേഷതകൾ അല്ലെങ്കിൽ പരുക്കൻ ഭൂപ്രദേശങ്ങൾ എന്നിവയ്ക്ക് സമീപം അവ കാണപ്പെടുന്നു.
ഉത്ഭവവും പദോൽപ്പത്തിയും
ഹൈസി യഥാർത്ഥത്തിൽ കുന്നിൻ കാടുകളുടെ ആത്മാവായിരുന്നു (അബർക്രോംബി 1898). എസ്റ്റോണിയൻ ഭാഷയിൽ ഹൈസ് (അല്ലെങ്കിൽ അവന്റെ) എന്നാൽ മരങ്ങളിൽ, സാധാരണയായി ഉയർന്ന നിലയിലുള്ള ഒരു വിശുദ്ധ തോട്ടം എന്നാണ് അർത്ഥമാക്കുന്നത്. ഫിൻസിലെ മന്ത്രങ്ങളിൽ ("മാന്ത്രിക ഗാനങ്ങൾ") ഹൈസി എന്ന പദം പലപ്പോഴും ഒരു കുന്നുമായോ പർവതവുമായോ ബന്ധപ്പെട്ട് ഉപയോഗിക്കുന്നു. ഒരു വ്യക്തിയെന്ന നിലയിൽ കുന്നുകളുമായും പർവതങ്ങളുമായും അദ്ദേഹം ബന്ധപ്പെട്ടിരിക്കുന്നു, അതായത് അതിന്റെ ഉടമ അല്ലെങ്കിൽ ഭരണാധികാരി. അവന്റെ പേര് സാധാരണയായി വനങ്ങളുമായും ചില വന മൃഗങ്ങളുമായും ബന്ധപ്പെട്ടിരിക്കുന്നു.
വിർജിൻ ആന്റ് ചൈൽഡ് (റൂബൻസ്)
1604-ൽ കമ്മീഷൻ ചെയ്ത് 1608 നും 1621 നും ഇടയിൽ പൂർത്തിയാക്കിയ റൂബൻസിന്റെ ഒരു പെയിന്റിംഗാണ് വിർജിൻ ആൻഡ് ചൈൽഡ്. 1803-ൽ ഫ്രാൻസ് ഇത് പിടിച്ചെടുത്തു, ഇപ്പോൾ ഈ ചിത്രം മ്യൂസി ഡെസ് ബ്യൂക്സ്-ആർട്സ് ടൂർസിലാണ്.
ചരിത്രം
ആന്റ്‌വെർപ്പിലെ മഹാനായ അൽമോനർ അലക്സാണ്ടർ ഒന്നാമൻ ഗൗബൗവിന്റെ വിധവയായ ആൻ ആന്തൂനിസ് (1545-1621) (1540-1614) ഭർത്താവിന്റെ മരണത്തിന് തൊട്ടുപിന്നാലെ ഈ ചിത്രം ചിത്രീകരണത്തിനായി നിയോഗിച്ചു. കത്തീഡ്രലിലെ മേസൺ ചാപ്പലിലെ അവരുടെ സംയുക്ത ശവസംസ്കാര സ്മാരകത്തിന്റെ ഒരു മുൻ വോട്ടോ ആയിട്ടാണ് അവർ ഉദ്ദേശിച്ചത്. ഇറ്റലിയിൽ, 1608-ൽ ഫ്ലാൻഡേഴ്സിലേക്ക് മടങ്ങിവന്നപ്പോൾ മാത്രമാണ് മരണാനന്തര ചായാചിത്രം അലക്സാണ്ടർ-ജീനിന്റെയും ആനിന്റെയും ജീവിതത്തിൽ നിന്നുള്ളതുമായ ചിത്രം ഉൾപ്പെടെ റൂബൻസ് ചിത്രീകരണം ആരംഭിച്ചത്. 1621-ൽ ആനി മരിച്ച തീയതി ഇത് പൂർത്തിയായി.
പുറത്തേക്കുള്ള കണ്ണികൾ
വർഗ്ഗം:മഡോണയുടെയും കുട്ടിയുടെയും ചിത്രങ്ങൾ വർഗ്ഗം:നഗ്നത കലയിൽ വർഗ്ഗം:റൂബൻസ് ചിത്രങ്ങൾ
മലബാർ നായർ സമാജം
മലബാർ മേഖലയിലെ നായർ സമുദായക്കാരുടെയിടയിൽ രൂപീകരിക്കപ്പെട്ട ഒരു സമുദായ സംഘടനയാണ് മലബാർ നായർ സമാജം. കേരളത്തിന്റെ വടക്കൻ ജില്ലകളായ പാലക്കാട് മുതൽ കാസർഗോഡ് വരെയുള്ള പ്രദേശങ്ങളാണ് ഈ സമാജത്തിന്റെ പ്രവർത്തന പരിധിയായി നിശ്ചയിച്ചിട്ടുള്ളത്. മലബാർ മേഖലയിലെ നായർ സമുദായഗംങ്ങളുടെ ക്ഷേമപ്രവർത്തനങ്ങളാണ് എം.എൻ.എസ് എന്ന് ചുരുക്കപേരിലറിയപ്പെടുന്ന ഈ സമാജത്തിന്റെ മുഖ്യ ലക്ഷ്യം.
അവലംബം
വർഗ്ഗം:കേരളത്തിലെ സമുദായസംഘടനകൾ
ബ്യൂറെഘവാൻ
ബ്യൂറഘവാൻ (അർമേനിയൻ: Բյուրեղավան), അർമേനിയയിലെ കോട്ടയ്ക് പ്രവിശ്യയിലെ ഒരു പട്ടണവും നഗര മുനിസിപ്പൽ സമൂഹവുമാണ്. യെറിവാനിൽ നിന്ന് 16 കിലോമീറ്റർ (10 മൈൽ) വടക്കുകിഴക്കായും പ്രവിശ്യാ കേന്ദ്രമായ ഹ്രാസ്ദാനിൽ നിന്ന് 25 കിലോമീറ്റർ (16 മൈൽ) തെക്കുമായി ഇത് സ്ഥിതി ചെയ്യുന്നു. ഈ പട്ടണത്തിൻറെ വിസ്തൃതി 4 ചതുരശ്ര കിലോമീറ്റർ (1.5 ചതുരശ്ര മൈൽ) ആണ്. നർനസ്, അർസ്‌നി ഗ്രാമീണ സമൂഹങ്ങൾ യഥാക്രമം പട്ടണത്തിന്റെ വടക്കും തെക്കും അതിർത്തികളാണ്. 2011 ലെ സെൻസസ് പ്രകാരം പട്ടണത്തിലെ ജനസംഖ്യ 9,513 ആയിരുന്നു. നിലവിൽ, 2016 ലെ ഔദ്യോഗിക കണക്ക് പ്രകാരം നഗരത്തിലെ ജനസംഖ്യ ഏകദേശം 8,300 ആണ്.
പദോൽപ്പത്തി
ഗ്ലാസ് എന്നർത്ഥം വരുന്ന ബ്യൂറെഘ് (അർമേനിയൻ: բյուրեղ), താമസകേന്ദ്രം എന്നർത്ഥം വരുന്ന അവാൻ എന്നീ അർമേനിയൻ പദങ്ങളിൽ നിന്നാണ് ബ്യുറെഘവാന്റെ പേര് ഉരുത്തിരിഞ്ഞത്.
ചരിത്രം
സോവിയറ്റ് അർമേനിയയിലെ അബോവ്യാൻ റയോണിനുള്ളിൽ (1961 വരെ കോട്ടയ്ക് റയോൺ എന്നറിയപ്പെട്ടിരുന്നു) 1945-ലാണ് ഈ പട്ടണം സ്ഥാപിതമായത്. തുടക്കത്തിൽ, അർസ്നി ബനവാൻ എന്നറിയപ്പെട്ടിരുന്ന ഒരു ചെറിയ വാസസ്ഥലമായി സ്ഥാപിക്കപ്പെട്ട ഇത് 1947-ൽ പ്രവർത്തനമാരംഭിച്ച സമീപത്തെ കുപ്പി, ഗ്ലാസ് നിർമ്മാണ പ്ലാന്റിലെ തൊഴിലാളികളെ പാർപ്പിക്കുന്നതിനായി സ്ഥാപിക്കപ്പെട്ടതാണ്.
ഭൂമിശാസ്ത്രം
സമുദ്രനിരപ്പിൽ നിന്ന് ഏകദേശം 1,300 മീറ്റർ (4,300 അടി) ഉയരത്തിൽ ഹ്രസ്ദാൻ മലയിടുക്കിൻറെ ഇടതുവശത്തുള്ള കോട്ടയ്ക് പീഠഭൂമിയിലാണ് ബ്യൂറഘവാൻ പട്ടണം നിർമ്മിക്കപ്പെട്ടിരിക്കുന്നത്. ഗെഘാം പർവതനിരകളിലെ ഗുട്ടനാസർ അഗ്നിപർവ്വതവും കിഴക്കുഭാഗത്തെ ഹാറ്റിസ് പർവതവുമാണ് ഈ പ്രദേശത്തെ പ്രധാന പർവ്വതനിരകൾ. വടക്ക് നർനസ് ഗ്രാമം, തെക്ക് അർസ്നി ഗ്രാമം, പടിഞ്ഞാറ് നോർ ഗെഘി ഗ്രാമം, തെക്ക് പടിഞ്ഞാറ് നോർ ഹാച്ൻ പട്ടണം എന്നിവയുൾപ്പെടെ നിരവധി മുനിസിപ്പാലിറ്റികളാലും ഗ്രാമങ്ങളാലും ഈ നഗരം വലയം ചെയ്യപ്പെട്ടിരിക്കുന്നു. പുരാതന അർമേനിയ രാജ്യം നിലനിന്നിരുന്ന കാലത്ത്, ആധുനിക ബ്യൂറഘവാൻ പ്രദേശം അയ്രാറാത്ത് പ്രവിശ്യയിലെ "കോട്ടയ്ക്" കന്റോണിന്റെ ഭാഗമായിരുന്നു. പൊതുവേ, ബ്യൂറെഘവാനിലെ കാലാവസ്ഥ തണുത്ത വേനൽക്കാലവും നേരിയ തണുപ്പുള്ള ശൈത്യകാലവും ഇടകലർന്നതാണ്.
ജനസംഖ്യാശാസ്ത്രം
ചെറുകിട റഷ്യൻ, യസീദി, അസീറിയൻ, ഗ്രീക്ക് സമുദായങ്ങളുള്ള നഗരത്തിലെ ജനസംഖ്യ പ്രധാനമായും അർമേനിയൻ വംശജർ അധിവസിക്കുന്ന ഈ പട്ടണത്തിൽ റഷ്യൻ, യസീദി, അസീറിയൻ, ഗ്രീക്ക് വംശജരുടെ ചെറു സമൂഹങ്ങളും താമസിക്കുന്നു. 1988 നും 1992 നും ഇടയിലുള്ള കാലഘട്ടത്തിൽ തങ്ങളുടെ ഭവനങ്ങളിൽനിന്ന് നിഷ്കാസിതരായ അസർബൈജാൻ നിന്നുള്ള നിരവധി അർമേനിയൻ അഭയാർത്ഥികളെ നഗരം സ്വീകരിച്ചു,
മതം
ബ്യൂറെഘവാനിലെ അർമേനിയൻ സമൂഹം സാഗ്കാഡ്‌സർ ആസ്ഥാനമായുള്ള ഗൗഗാർക്ക് രൂപതയുടെ നിയന്ത്രണത്തിലുള്ള അർമേനിയൻ അപ്പസ്തോലിക് സഭയിൽ പെട്ടവരാണ്. 2013 മുതൽ നിർമ്മാണത്തിലുള്ള ബ്യുറെഘവാനിലെ ഹോളി മദർ ഓഫ് ഗോഡ് ദേവാലയത്തോടൊപ്പം 2000 മുതൽ സെന്റ് വർത്താൻ ചാപ്പലും നഗരത്തിൽ പ്രവർത്തിക്കുന്നു.
സംസ്കാരം
1976 മുതൽ പ്രവർത്തിക്കുന്ന ഒരു ആർട്ട് സ്കൂളും 1974 മുതൽ ഒരു പബ്ലിക് ലൈബ്രറിയും 1980 കളിൽ തുറന്ന ഒരു സാംസ്കാരിക ഭവനവും ബ്യൂറെഘാവനിലുണ്ട്. പട്ടണത്തിൽ കുട്ടികളുടെ ആർട്ട് സ്കൂളും ബ്യൂറെഘ് എന്നറിയപ്പെടുന്ന ഒരു നൃത്ത സംഘവുമുണ്ട്. 2011 നവംബറിൽ ബ്യൂറെഘവാൻ പട്ടണത്തിലെ ഹൈസ്കൂൾ മുറ്റത്ത് കരാബക്ക് യുദ്ധവീരനായ സാംവേൽ വർത്തന്യാന്റെ പ്രതിമ സ്ഥാപിച്ചു. ചടങ്ങിൽ അന്നത്തെ പ്രതിരോധ മന്ത്രിയായിരുന്ന സെയ്‌റാൻ ഒഹന്യാൻ പങ്കെടുത്തിരുന്നു.
ഗണേഷ് വാസുദേവ് മാവ്‌ലങ്കാർ
ഇന്ത്യയുടെ സ്വാതന്ത്ര്യ സമര നേതാവും സ്വാതന്ത്ര്യാനന്തര ഇന്ത്യയിലെ ആദ്യ ലോക്സഭാ അദ്ധ്യക്ഷനുമായിരുന്നു ഗണേഷ് വാസുദേവ് മാവ്‌ലങ്കാർ (ജി.വി. മാവ്‌ലങ്കാർ)  (ജ. 27 നവംബർ 1888 - മ. 27 ഫെബ്രുവരി 1956). ദാദാസാഹിബ് എന്നറിയപ്പെട്ടിരുന്ന ഇദ്ദേഹം ബോംബെ നിയമസഭാ സ്പീക്കർ(1946 - 1947), ഇന്ത്യയുടെ ഭരണഘടനാ നിർമ്മാണ സഭയുടെ സ്പീക്കർ(1952-1956), എന്നീ പദവികളും അലങ്കരിച്ചിട്ടുണ്ട്. ഇദ്ദേഹത്തിന്റെ മകൻ പുരുഷോത്തം മാവ്ലങ്കാറും ഗുജറാത്തിൽ നിന്നുമുള്ള ലോക് സഭാ അംഗമായിരുന്നു.
അവലംബം
വർഗ്ഗം:സ്വാതന്ത്ര്യസമരസേനാനികൾ വർഗ്ഗം:ലോക്‌സഭാ സ്പീക്കർമാർ വർഗ്ഗം:1888-ൽ ജനിച്ചവർ വർഗ്ഗം:ഫെബ്രുവരി 27-ന് മരിച്ചവർ വർഗ്ഗം:1956-ൽ മരിച്ചവർ വർഗ്ഗം:മേയ് 15-ന് ജനിച്ചവർ വർഗ്ഗം:ഗുജറാത്തിൽ നിന്നുള്ള ലോക്‌സഭാംഗങ്ങൾ
സിമ്പ്ലോക്കേസീ
സപുഷ്പികളിൽ ഉൾപ്പെടുന്ന ഒരു സസ്യകുടുംബമാണ് സിമ്പ്ലോക്കേസീ. ഈ സസ്യകുടുംബത്തിൽ രണ്ട് ജീനസ്സുകളിലായി ഏകദേശം 260ഓളം സ്പീഷ്യസ്സുകളാണുള്ളത്. ഏഷ്യ, ഓസ്ട്രേലിയ, അമേരിക്ക എന്നിവടങ്ങളിലായി കാണപ്പെടുന്നു.
അവലംബം
വർഗ്ഗം:എരികൾസ് വർഗ്ഗം:എരികൾസ് സസ്യകുടുംബങ്ങൾ വർഗ്ഗം:സിമ്പ്ലോക്കേസീ
ആനന്ദരാമായണം
ഒരു സംസ്കൃത കൃതി. പേരുസൂചിപ്പിക്കുന്നതുപോലെ രാമകഥയാണ് ഇതിലെ പ്രതിപാദ്യം. ഇതു കേൾക്കുന്ന മാത്രയിൽ ശ്രോതാവിന്റെ ഹൃദയം ആനന്ദാതിരേകത്താൽ നിറയുമെന്നതിനാലാണത്രെ ഈ രാമകഥയ്ക്ക് ആനന്ദരാമായണം എന്നു പേരു വന്നത്. വാല്മീകിയാണ് രചയിതാവെന്ന് ഗ്രന്ഥത്തിൽ പലയിടത്തും സൂചിപ്പിക്കുന്നുണ്ടെങ്കിലും അത് ശരിയല്ലെന്നാണ് പൊതുവിൽ വിശ്വസിക്കപ്പെടുന്നത്. ഇതുവരെയും ഗ്രന്ഥകർത്താവിനെപ്പറ്റിയുള്ള സംശയരഹിതമായ സൂചനലഭിച്ചിട്ടില്ല.
വാല്മീകിരാമായണവുമായി ആനന്ദരാമായണത്തിന് പ്രകടമായി കുറേ വ്യത്യാസങ്ങളുണ്ട്. വാല്മീകിരാമായണത്തിന് ആറുകാണ്ഡമാണെങ്കിൽ ആനന്ദരാമായണത്തിൽ ഓൻപതു കാണ്ഡങ്ങളുണ്ട്. സാരകാണ്ഡം, യാത്രാകാണ്ഡം, യാഗകാണ്ഡം, വിലാസകാണ്ഡം, ജന്മകാണ്ഡം, വിവാഹകാണ്ഡം, രാജ്യകാണ്ഡം, മനോഹരകാണ്ഡം, പൂർണകാണ്ഡം എന്നിവയാണവ. സാരകാണ്ഡത്തിൽ 13 സർഗങ്ങളും 2530 ശ്ലോകങ്ങളും യാത്രാകാണ്ഡത്തിൽ 9 സർഗങ്ങളും 735 ശ്ലോകങ്ങളും യാഗകാണ്ഡത്തിൽ 9 സർഗങ്ങളും 625 ശ്ലോകങ്ങളും വിലാസകാണ്ഡത്തിൽ 9 സർഗങ്ങളും 678 ശ്ലോകങ്ങളും ജന്മകാണ്ഡത്തിൽ 9 സർഗങ്ങളും 802 ശ്ലോകങ്ങളും വിവാഹകാണ്ഡത്തിൽ 9 സർഗങ്ങളും 583 ശ്ലോകങ്ങളും  രാജ്യകാണ്ഡത്തിൽ 24 സർഗങ്ങളും 2622 ശ്ലോകങ്ങളും മനോഹരകാണ്ഡത്തിൽ 18 സർഗങ്ങളും 3100 ശ്ലോകങ്ങളും  പൂർവകാണ്ഡത്തിൽ 9 സർഗങ്ങളും 577 ശ്ലോകങ്ങളും - ഇങ്ങനെ 109 സർഗങ്ങളിലായി ആകെ 12252 ശ്ലോകങ്ങളാണ് ഇതിലുള്ളത്.
ഗ്രന്ഥ വിഭജനത്തിലും ശ്ലോകസംഖ്യയിലും മാത്രമല്ല, ഗ്രന്ഥത്തിന്റെ തുടക്കത്തിലും കഥാംശത്തിലും വ്യത്യാസങ്ങൾ പ്രകടമാണ്. ആന്ദരാമായണത്തിൽ കൗസല്യയുടെ വിവാഹാലോചനയോടെയാണ് കഥാരംഭം. ആദികാവ്യത്തിൽലാകട്ടെ ദശരഥന്റെ പുത്രകാമേഷ്ടിയോടെയും. ദശരഥന്റെ ദ്വിതീയ പത്നിയായ കൈകേയിയെ ആനന്ദരാമായണകാരൻ തൃതീയ പത്നിയായാണ് അവതരിപ്പിക്കുന്നത്. പുത്രകാമേഷ്ടി യാഗത്തിൽ ഉയർന്നു വന്ന പായസത്തിന്റെ രണ്ടുഭാഗം സുമിത്ര ഭക്ഷിച്ചെന്ന് വാല്മീകി പറയുമ്പോൾ, പായസത്തിന്റെ രണ്ടുഭാഗവും ഭക്ഷിച്ചത് കൈകേയിയാണ്. അതിനാൽ ഇരട്ടക്കുട്ടികൾ ഉണ്ടായതു കൈകേയിക്കാണെന്നും ഭരതൻ ലക്ഷ്മണന്റെ അനുജനാണെന്നും ആനന്ദരാമായണകാരൻ പറയുന്നു. രാവണനെ അസാധാരണ മഹത്ത്വമുള്ള വ്യക്തിയായിട്ടാണ് ഇതിൽ ചിത്രീകരിച്ചിട്ടുള്ളത്. സീതാ വിവാഹവേളയിൽ രാവണൻ പങ്കെടുത്തതായി ആനന്ദരാമായണം പ്രതിപാദിക്കുന്നു.
ഇത്തരം സുപ്രധാനമായ വ്യതിയാനങ്ങൾക്കുപുറമെ, രാമായണത്തിൽ ചുരുക്കി പ്രതിപാദിച്ചിട്ടുള്ള കാര്യങ്ങൾ പലതും ആനന്ദരാമായണത്തിൽ വളരെ വിസ്തരിച്ച് പ്രതിപാദിക്കുന്നുണ്ട്. ദശരഥൻ ഭാര്യയ്ക്കുകൊടുത്ത രണ്ടു വരങ്ങൾ, രാമേശ്വരം പ്രതിഷ്ഠ, ദശരഥനെ വൈശ്യമഹർഷി ശപിച്ചത് തുടങ്ങിയ ഭാഗങ്ങൾ ഉദാഹരണം.
അവലംബം
വർഗ്ഗം:ഹൈന്ദവം വർഗ്ഗം:രാമായണം വർഗ്ഗം:ഇതിഹാസങ്ങൾ
ഐക്ലൗഡ്
2011 ഒക്ടോബർ 12 ന് സമാരംഭിച്ച ആപ്പിൾ ഇങ്കിൽ നിന്നുള്ള ക്ലൗഡ് സ്റ്റോറേജ്, ക്ലൗഡ് കമ്പ്യൂട്ടിംഗ് സേവനമാണ് ഐക്ലൗഡ്. 2018 ലെ കണക്കനുസരിച്ച് ഈ സേവനത്തിന് 850 ദശലക്ഷം ഉപയോക്താക്കളാണുള്ളത്, 2016 ൽ ഇത് 782 ദശലക്ഷം ഉപയോക്താക്കളായിരുന്നു.
ഐഒഎസ്, മാക്ഒഎസ് അല്ലെങ്കിൽ വിൻഡോസ് ഉപകരണങ്ങളിലേക്ക് ഡൗൺലോഡ് ചെയ്യുന്നതിനും മറ്റ് ഉപയോക്താക്കൾക്ക് ഡാറ്റ പങ്കിടുന്നതിനും അയയ്ക്കുന്നതിനും അവരുടെ ആപ്പിൾ ഉപകരണങ്ങൾ നഷ്ടപ്പെടുകയോ മോഷ്ടിക്കപ്പെടുകയോ ചെയ്താൽ വിദൂര സെർവറുകളിൽ നിന്ന് പ്രമാണങ്ങൾ, ഫോട്ടോകൾ, സംഗീതം എന്നിവ പോലുള്ള ഡാറ്റ സംഭരിക്കാനും ഐക്ലൗഡ് ഉപയോക്താക്കളെ പ്രാപ്തമാക്കുന്നു.
ഐട്യൂൺസ് ഉപയോഗിച്ച് ഒരു ഹോസ്റ്റ് മാക് അല്ലെങ്കിൽ വിൻഡോസ് കമ്പ്യൂട്ടറിലേക്ക് മാനുവൽ ബാക്കപ്പുകളെ ആശ്രയിക്കുന്നതിന് പകരം ഐ‌ക്ലൗഡിലേക്ക് ഐ‌ഒ‌എസ് ഉപകരണങ്ങൾ വയർ‌ലെസ് ബാക്കപ്പ് ചെയ്യുന്നതിനുള്ള മാർഗങ്ങളും ഐക്ലൗഡ് നൽകുന്നു. എയർ ഡ്രോപ്പ് വയർലെസ് വഴി അക്കൗണ്ടുകൾ ലിങ്കുചെയ്യുന്നതിലൂടെ ഉപയോക്താക്കൾക്ക് ഫോട്ടോകൾ, സംഗീതം, ഗെയിമുകൾ എന്നിവ തൽക്ഷണം പങ്കിടാനും കഴിയും.
ഇമെയിൽ, കോൺടാക്റ്റുകൾ, കലണ്ടറുകൾ, ബുക്ക്മാർക്കുകൾ, കുറിപ്പുകൾ, ഓർമ്മപ്പെടുത്തലുകൾ (ചെയ്യേണ്ടവയുടെ ലിസ്റ്റുകൾ), ഐവർക്ക്(iWork) പ്രമാണങ്ങൾ, ഫോട്ടോകൾ, മറ്റ് ഡാറ്റ എന്നിവയ്ക്കായുള്ള ഒരു ഡാറ്റ സമന്വയ കേന്ദ്രമായി പ്രവർത്തിക്കുന്ന ഐക്ലൗഡ് ആപ്പിളിന്റെ മൊബൈൽമീ സേവനത്തെ മാറ്റിസ്ഥാപിച്ചു.
ഐക്ലൗഡ് സേവനങ്ങളെ പിന്തുണയ്ക്കുന്ന പതിനൊന്ന് കമ്പനികളുടെ ഉടമസ്ഥതയിലുള്ളതും പ്രവർത്തിക്കുന്നതുമായ ഡാറ്റാ സെന്ററുകൾ ആപ്പിളിനുണ്ട്. കമ്പനിക്ക് ആറ് ഡാറ്റാ സെന്ററുകളുണ്ട്, രണ്ടെണ്ണം ഡെൻമാർക്കിലും മൂന്നെണ്ണം ഏഷ്യയിലും ആയി സ്ഥിതി ചെയ്യുന്നു. ആപ്പിളിന്റെ യഥാർത്ഥ ഐക്ലൗഡ് ഡാറ്റാ സെന്ററുകളിലൊന്ന് യുഎസിലെ നോർത്ത് കരോലിനയിലെ മെയ്ഡനിലാണ്.
2011 മുതൽ, ഐക്ലൗഡ് ആമസോൺ വെബ് സർവീസ്സ്, മൈക്രോസോഫ്റ്റ് അസൂർ എന്നിവയെ അടിസ്ഥാനമാക്കിയുള്ളതാണ് (2014 ൽ പ്രസിദ്ധീകരിച്ച ആപ്പിൾ ഐഒഎസ് സെക്യൂരിറ്റി വൈറ്റ് പേപ്പർ, എൻക്രിപ്റ്റ് ചെയ്ത ഐഒഎസ് ഫയലുകൾ ആമസോൺ എസ് 3, മൈക്രോസോഫ്റ്റ് അസൂർ എന്നിവയിൽ സംഭരിച്ചിട്ടുണ്ടെന്ന് ആപ്പിൾ അംഗീകരിച്ചു. ചില ഐക്ലൗഡ് സേവനങ്ങൾക്കായി ഗൂഗിൾ ക്ലൗഡ് പ്ലാറ്റ്ഫോം ഉപയോഗിക്കുന്നതിന് 2016 ൽ ആപ്പിൾ ഗൂഗിളുമായി ഒരു കരാർ ഒപ്പിട്ടു.
അൻസർ എർകോമൈഷ്‌വിലി
അൻസർ എർകോമൈഷ്‌വിലി (ജോർജിയൻ: ანზორ ერქომაიშვილი; 10 ഓഗസ്റ്റ് 1940 - 31 മാർച്ച് 2021) ഒരു ജോർജിയൻ ഗായകനും കമ്പോസറും നാടോടി സംഗീത ഗവേഷകനുമായിരുന്നു. 1968 മുതൽ നാടോടി ഗായകസംഘമായ റസ്താവിയുടെ സംഗീത സംവിധായകനെന്ന നിലയിലുള്ള ദീർഘകാല പ്രവർത്തനത്തിനും ജോർജിയയുടെ നാടോടി ആലാപന പാരമ്പര്യം സംരക്ഷിക്കുന്നതിനുള്ള ശ്രമങ്ങളുടെ പേലിലും അദ്ദേഹം പ്രശസ്തനാണ്.
ഐക്ലൗഡ്
ആപ്പിൾ കൂടുതൽ നേരിട്ട് പ്രവർത്തിപ്പിക്കുന്നതിലൂടെ ആപ്പിളിന്റെ ഓൺലൈൻ സേവനങ്ങളുടെ വേഗതയും അനുഭവവും മെച്ചപ്പെടുത്താൻ ലക്ഷ്യമിട്ടുള്ള പ്രോജക്റ്റ് പൈയിൽ ആപ്പിൾ പ്രവർത്തിക്കുന്നുവെന്ന് 2016 ഒക്ടോബറിൽ ബ്ലൂംബർഗ് റിപ്പോർട്ട് ചെയ്തു. ആപ്പിൾ തങ്ങളുടെ എല്ലാ സേവന ജീവനക്കാരെയും ആപ്പിൾ കാമ്പസിലേക്ക് (1 ഇൻഫിനിറ്റ് ലൂപ്പ്, കപ്പേർട്ടിനോ, കാലിഫോർണിയ), മാറ്റാൻ പോകുന്നുവെന്നും റിപ്പോർട്ടുണ്ട്.
അൻസർ എർകോമൈഷ്‌വിലി
ജീവചരിത്രം
അൻസർ എർകോമൈഷ്‌വിലി സോവിയറ്റ് ജോർജിയയിലെ ബറ്റുമിയിൽ ദീർഘകാല സംഗീത പാരമ്പര്യമുള്ള ഒരു കുടുംബത്തിലാണ് ജനിച്ചത്. അദ്ദേഹത്തിന്റെ മുത്തച്ഛൻ ജോർജിയൻ നാടോടി ഗായകനായിരുന്ന ആർടെം എർകോമൈഷ്വിലി ആയിരുന്നു. 1969-ൽ ടിബിലിസി സ്റ്റേറ്റ് കൺസർവേറ്റോയറിൽ നിന്ന് അദ്ദേഹം ബിരുദം നേടി. വിദ്യാർത്ഥിയായിരിക്കെ, അദ്ദേഹം പോളിഫോണിക് ജോർജിയൻ നാടോടി ശേഖരം, പ്രത്യേകിച്ച് ഗുരിയ പ്രവിശ്യയിൽ നിന്നുള്ളവ ശേഖരിക്കാനും പകർത്താനും തുടങ്ങി. 1968-ൽ അദ്ദേഹം സ്ഥാപിച്ച റുസ്താവി ക്വയർ ജോർജിയയിലും വിദേശത്തും ദശകങ്ങളോളം പര്യടനം നടത്തിയിരുന്നു.
നാടോടി ആലാപന പൈതൃക ഗവേഷണം, സമാഹാരം, സംരക്ഷിണം എന്നീ മേഖലകളിലെ എർകോമൈഷ്‌വിലിയുടെ പ്രവർത്തനങ്ങൾ അദ്ദേഹത്തെ മെറിറ്റോറിയസ് ആർട്ടിസ്റ്റ് ഓഫ് ജോർജിയ എന്ന പദവി(1969), ഇവാൻ ജാവഖിഷ്‌വിലി, ഷോട്ട റസ്തവേലി ദേശീയ പുരസ്കാരങ്ങൾ, ഓർഡർ ഓഫ് ഓണർ, പ്രസിഡൻഷ്യൽ ഓർഡർ ഓഫ് എക്‌സലൻസ് (2020), ടിബിലിസിയുടെ ഓണററി പൗരത്വം (2014) എന്നിവയുൾപ്പെടെ മറ്റ് നിരവധി പുരസ്‌കാരങ്ങൾ നേടുന്നതിന് അർഹനാക്കി. 2008-ൽ, ഭരണകക്ഷിയായ യുണൈറ്റഡ് നാഷണൽ മൂവ്‌മെന്റ് പാർട്ടിക്ക് വേണ്ടി ഒസുർഗെട്ടി ജില്ലയിൽനിന്ന് ജോർജിയൻ പാർലമെന്റിലേക്ക് അദ്ദേഹം തിരഞ്ഞെടുക്കപ്പെട്ടുവെങ്കിലും, 2009 മാർച്ചിൽ അദ്ദേഹം തന്റെ പാർലമെന്റ് അംഗത്വം രാജിവച്ചു. ജോർജിയൻ നാടോടി സംഗീതത്തെക്കുറിച്ചുള്ള ഓർമ്മക്കുറിപ്പുകളും പുസ്തകങ്ങളും അദ്ദേഹം പ്രസിദ്ധീകരിച്ചിട്ടുണ്ട്.
ഐക്ലൗഡ്
സിസ്റ്റം ആവശ്യകതകൾ
ക്ലൗഡ് അക്കൗണ്ട് സൃഷ്ടിക്കുന്നതിന് ഐഒഎസ് 5 അല്ലെങ്കിൽ അതിനുശേഷമുള്ള പ്രവർത്തിക്കുന്ന ഒരു ഐഒഎസ് ഉപകരണം അല്ലെങ്കിൽ ഒഎസ് ടെൻ ലയൺ v10.7.5 അല്ലെങ്കിൽ അതിനുശേഷമുള്ള മാക്കിൽ പ്രവർത്തിക്കുന്ന ഇന്റർനെറ്റ് കണക്ഷനും അനുയോജ്യമായ വെബ് ബ്രൗസറും ആവശ്യമാണ്. കൂടാതെ, ചില സവിശേഷതകൾക്ക് ഒഎസ് പതിപ്പുകളുടെ ഏറ്റവും കുറഞ്ഞ സിസ്റ്റം ആവശ്യകതകളുണ്ട്. ഉദാഹരണത്തിന്, ഐക്ലൗഡ് ഫോട്ടോ പങ്കിടലിന് ഒരു മാക്കിൽ ഒഎസ് ടെൻ മാവെറിക്സ് v10.9 അല്ലെങ്കിൽ അതിന് മുകളിലുള്ളത് ആവശ്യമാണ്.
അൻസർ എർകോമൈഷ്‌വിലി
ജീവചരിത്രം
2021 മാർച്ച് 31-ന് ടിബിലിസിയിലെ ഒരു ആശുപത്രിയിൽ COVID-19-മായി ബന്ധപ്പെട്ട സങ്കീർണതകൾ കാരണം എർകോമൈഷ്‌വിലി മരിച്ചു. മൃതദേഹം ടിബിലിസിയിലെ മറ്റാസ്മിൻഡ പന്തീയോനിൽ സംസ്‌കരിച്ചു.
അവലംബം
വർഗ്ഗം:കോവിഡ്-19 മൂലം മരിച്ചവർ
സെന്റ്. മൈക്കിൾസ് എൽ.പി. സ്കൂൾ, കോട്ടപ്പുറം
ലഘുചിത്രം|1890 -ൽ പണിത പഴയ സ്കൂൾ കെട്ടിടവും 2015ൽ പുതുക്കി പണിത കെട്ടിടവും കാണാം കേരളത്തിലെ തൃശ്ശൂർ ജില്ലയിലെ കോടുങ്ങല്ലൂർ താലൂക്കിലെ കോട്ടപ്പുറം ഗ്രാമത്തിൽ സ്ഥിതി ചെയ്യുന്ന ലോവർ പ്രൈമറി സ്കൂളാണ് '''സെന്റ് മൈക്കിൾസ് എൽ. പി. സ്കൂൾ'''. 1890 ൽ സ്ഥാപിതമായ ഈ വിദ്യാലയം കോട്ടപ്പുറം രൂപതയാണ് കൈകാര്യം ചെയ്യുന്നത്. ഈ വിദ്യാലയം സഹ-വിദ്യാഭ്യാസപരമാണ്. അതിന് അറ്റാച്ചുചെയ്ത പ്രീ-പ്രൈമറി വിഭാഗമില്ല. 1 മുതൽ 4 വരെയുള്ള ഗ്രേഡുകൾ അടങ്ങുന്നതാണ് ഈ വിദ്യാലയം. 2015 ൽ ഒരു പുതിയ കെട്ടിടമാക്കി പുതുക്കിപ്പണിതു. 19 ക്ലാസ് മുറികളും അദ്ധ്യാപനേതര പ്രവർത്തനങ്ങൾക്കായി മറ്റ് 2 മുറികളും സ്കൂളിനുണ്ട്. വിദ്യാർത്ഥികളുടെ എണ്ണം 788 ഓളം ആണ്. സ്കൂളിൽ 18 അധ്യാപകരുണ്ട്. വിദ്യാർത്ഥി അധ്യാപക അനുപാതം 41 ആണ്. സ്കൂളിന്റെ പ്രധാനാധ്യാപിക സിസ്റ്റർ ജെസ്സി ആണ്. വൈദ്യുതി ഉപയോഗിച്ച് പ്രവർത്തിക്കുന്ന ക്ലാസ് മുറികൾ, ലൈബ്രറി, കളിസ്ഥലം, കമ്പ്യൂട്ടറുകൾ, വികലാംഗ കുട്ടികൾക്കായി റാമ്പുകൾ എന്നിവ സ്കൂൾ വാഗ്ദാനം ചെയ്യുന്നു.
ഐക്ലൗഡ്
സിസ്റ്റം ആവശ്യകതകൾ
ഐ‌ക്ലൗഡ് പാസ്‌വേഡ് മാറ്റിയതിനുശേഷം മാക്ഒഎസ് (മാവെറിക്സിന് മുമ്പ്) അല്ലെങ്കിൽ ഐഒഎസിന്റെ (7 ന് താഴെ) പഴയ പതിപ്പുകൾ പ്രവർത്തിക്കുന്ന ഉപകരണങ്ങൾക്ക് ഐക്ലൗഡിലേക്ക് പ്രവേശിക്കാൻ കഴിഞ്ഞേക്കില്ല: ഈ പ്രശ്നത്തിന്റെ ഏക പരിഹാരം ഒഎസ് അപ്ഗ്രേഡ് ചെയ്യുക എന്നതാണ്, അത് ഒരു ഉപകരണത്തിൽ അസാധ്യമായേക്കാം അത് ഏറ്റവും പുതിയ ഒഎസിനുള്ള മിനിമം സിസ്റ്റം ആവശ്യകതകൾ പാലിക്കുന്നില്ല.
സെന്റ്. മൈക്കിൾസ് എൽ.പി. സ്കൂൾ, കോട്ടപ്പുറം
ചരിത്രം
1890 ലാണ് വിദ്യാലയം സ്ഥാപിതമാകുന്നത്. മാടപ്ലതുരുത്ത് സ്വദേശിയായിരുന്ന കർമ്മലീത്താ സഭാ വൈദികൻ പാണ്ടിപ്പിള്ളിയച്ചനാണ് വിദ്യാലയം സ്ഥാപിക്കാനുള്ള മുൻകൈ എടുത്തത്. ഏലൂർ സ്വദേശിനിയായിരുന്ന അധ്യാപിക വി.ഡി. മറിയവും കന്യകാസ്ത്രീകളായ വലിയപറമ്പിൽ അന്ന, കടേപ്പറമ്പിൽ തേസ്യ എന്നിവരും ജോർജ്ജ് കൂടല്ലൂരും ചേർന്നാണ് ഇവിടെ ഒരു ഒറ്റമുറി വിദ്യാലയം ആരംഭിക്കുന്നത്,
ഐക്ലൗഡ്
പുറത്തേക്കുള്ള കണ്ണികൾ
വർഗ്ഗം:ക്ലൗഡ് കമ്പ്യൂട്ടിങ്ങ്
സെന്റ്. മൈക്കിൾസ് എൽ.പി. സ്കൂൾ, കോട്ടപ്പുറം
മുൻ സാരഥികൾ
ശ്രീ കാക്കനാട് നാപ്പാട്ടിൽ നാരായണമേനോൻ. ശ്രീ അനന്തനാരായണപ്രഭു, ശ്രീ നാരായണകുറുപ്പ്, ശ്രീ എ എ മാത്യു മാസ്ററർ, ശ്രീ വി ജെ മൈക്കിൾ മാസ്ററർ, റവ. സിസ്ററർപേഷ്യൻസ്, റവ.സിസ്ററർ റാൻസം, റവ.സി.ഗോരത്തി, റവ.സി.യൂക്കറീസ്ററ, റവ.സ് ഫ്ളാവിയ, റവ.സി.മേരി എഫ്രേം , കെ ജെ ത്രേസ്യാമ്മ, റവ.സി.ജോസ് ലിൻ, റവ.സി.ഹെലൻ. റവ.സി.ആഞ്ചലീന, റവ.സി.ജെയ്സി.
റഫറൻസുകൾ
വർഗ്ഗം:കൊടുങ്ങല്ലൂർ വർഗ്ഗം:വിദ്യാലയങ്ങൾ - അപൂർണ്ണലേഖനങ്ങൾ
അഭിലാഷ് ടോമി
പായ്‌വഞ്ചിയിൽ ഒറ്റയ്ക്ക് ലോകംചുറ്റിയ നേട്ടം കൈവരിച്ച ആദ്യ ഇന്ത്യക്കാരനാണ് മലയാളിയായ അഭിലാഷ് ടോമി. പായ്‌വഞ്ചിയിൽ ഇത്തരത്തിൽ ലോകംചുററിയ രണ്ടാമത്തെ ഏഷ്യക്കാരനുമാണിദ്ദേഹം. നാവികസേനയിൽ ലഫറ്റനന്റ് കമാൻഡറാണ് അഭിലാഷ് ടോമി. . 1979 ഫെബ്രുവരി 5നാണ് അഭിലാഷ് ജനിച്ചത്.
ഇദ്ദേഹം യാത്രക്കായി ഉപയോഗിച്ച പായ്‌വഞ്ചിയുടെ പേരാണ് മാദേയി. ഗോവയിലാണ് ഇത് നിർമിച്ചത്. ഗോവയിലെ മുക്കുവരുടെ ദൈവമാണ് മാദേയി. 2012 നവംബറിലാണ് ഇദ്ദേഹം മുംബൈ തീരത്തുനിന്ന് യാത്രയായത്. നാലുലക്ഷത്തോളം കിലോമീറ്റർ പിന്നിട്ട അഭിലാഷ് 2013 മാർച്ച്‌ 31ന് മുബൈയിൽ തന്നെ തിരിച്ചെത്തി. ഇദ്ദേഹത്തെ സ്വീകരിക്കാൻ ഗേറ്റ് വേ ഓഫ് ഇന്ത്യയിൽ രാഷ്ട്രപതി പ്രണബ് മുഖർജിയും എത്തിയിരുന്നു. ഇപ്പോൾ എറണാകുളത്ത് താമസിക്കുന്ന ആലപ്പുഴ ചേന്നംകരി വല്ല്യാറ വീട്ടിൽ വി.സി. ടോമിയുടെ മകനാണ് അഭിലാഷ് ടോമി. ഇന്ത്യൻ നാവികസേനയുടെ സാഗർ പരിക്രമ എന്ന പ്രൊജക്ടുമായി ബന്ധപ്പെട്ടാണ് ലെഫ്റ്റ്നന്റ്കമാൻഡറായ അഭിലാഷ് പരസഹായം കൂടാതെ, നിർത്താതെ പായ് വഞ്ചി തുഴഞ്ഞ് ലോകം ചുറ്റിയത്. യാത്ര ആരംഭിച്ചിടത്ത് തന്നെ അവസാനിപ്പിക്കുമ്പോൾ 157 ദിവസം കഴിഞ്ഞിരുന്നു. 22000 നോട്ടിക്കൽ മൈൽ ദൂരം സഞ്ചരിച്ച ഇദ്ദേഹം ഈ കാലയളവിൽ കപ്പൽ ഒരു തുറമുഖത്തും അടുപ്പിച്ചിരുന്നില്ല. ആരുടേയും സഹായം തേടിയതുമില്ല. ഇദ്ദേഹത്തിന് കീർത്തിചക്ര പുരസ്കാരവും ടെൻസിങ് നോർഗെ നാഷ്ണൽ അഡ്വഞ്ചർ പുരസ്കാരവും ലഭിച്ചിട്ടുണ്ട്.
ഗോൾഡൻ ഗ്ലോബ് റേസ് പായ്വഞ്ചിയോട്ട മത്സരത്തിൽ രണ്ടാം സ്ഥാനത്തെത്തി. ഫിനിഷിങ് പോയിന്റായ ഫ്രഞ്ച് തീരത്ത് അഭിലാഷ് പായ്വഞ്ചിയുമായി എത്തിച്ചേർന്നു.
236 ദിവസവും 14 മണിക്കൂറും 46 മിനിറ്റുമെടുത്താണ് അഭിലാഷ് ഫിനിഷ് ചെയ്തത്. 48,000 കിലോമീറ്ററാണ് അതി സാഹസികമായി അഭിലാഷ് പായ് വഞ്ചി യിൽ തനിയെ കടലിൽ സഞ്ചരിച്ചത്. നോർത്ത് അറ്റ്‌ലാന്റിക്കിന്റെ കരയിലെ പടിഞ്ഞാറൻ ഫ്രഞ്ച് തുറമുഖമായ ലെ സാബ്ലെ ദെലോനിൽ നിന്ന് 2022 സെപ്റ്റംബറിലാണ് അഭിലാഷ് യാത്ര തുടങ്ങിയത്. മത്സരം പൂർത്തിയാക്കുന്ന ആദ്യ ഇന്ത്യൻ, ഏഷ്യൻ താരമെന്ന അപൂർവ നേട്ടവും താരം സ്വന്തമാക്കി.
വാടിക്കൽ രാമകൃഷ്ണൻ വധം
വാടിക്കൽ രാമകൃഷ്ണൻ വധം  കണ്ണൂർ ജില്ലയിൽ ആദ്യത്തെ രാഷ്ട്രീയ കൊലപാതകമായി കരുതപ്പെടുന്നു. ഇന്നത്തെ ബി.ജെ.പിയുടെ പഴയ രൂപമായിരുന്ന ജനസംഘത്തിന്റെ പ്രവർത്തകനായിരുന്ന വാടിക്കൽ രാമകൃഷ്ണൻ, 1969 ഏപ്രിൽ 21-നാണ് കൊല്ലപ്പെട്ടത്.രാഷ്ട്രീയ വൈരാഗ്യത്തിന്റെ പേരിൽ മാർക്സിസ്റ്റ് പാർട്ടിയുടെ പ്രവർത്തകർ കൊലപ്പെടുത്തിയതാണ് എന്നാണ് പറയപ്പെടുന്നത് .വാടിക്കൽ രാമകൃഷ്ണൻ വധം കേരളത്തിൽ തുടർച്ചയായ രാഷ്ട്രീയ കൊലപാതകങ്ങൾക്ക് തുടക്കം കുറിച്ചു.